Viljuškari su prošlost | mehatronika.gomodesign.rs\nFirma INEA d.o.o., pored ostalog, nudi i rešenja automatskih regalnih skladišta koje mogu obuhvatati sve faze, počev od idejne studije, kompletnog projekta i izgradnje, do kasnijeg održavanja sistema. Posebno napominjemo da su moguća i rešenja za rad pri niskim temperaturama do minus 30 stepeni Celzijusa, pri čemu bi rad sa viljuškarima bio opasan i vrlo napran.\nIz navedenih razloga, skladišta koje nudi firma Inea, mogu biti pouzdan član takozvnog hladnog lanca a po pravilima ovog sistema deluju logistike industrije hrane i farmaceutske industrije. U uslovima kontrolisane temperature vrši se i manipulacija nekim drugim proizvodima, kao naprimer rezanim cvećem.\nPrednosti regalnog transportera\nFirma INEA je, između ostalog , u celosti projektovala i izvela ranžirno regalno skladište za firmu Pekara Pečjak u Sloveniji. Skladište je predviđeno za rad do minus 30 stepeni Celzijusa a u njemu je u više eteža oko 400 peletnih mesta.\nKarakteristika ranžirnog regalnog skladišta INEA je regalni transporter, koji se kreće kroz glavni hodnik skladišta. Regalni transporter, na svojoj platformi za podizanje, nosi ranžirna kolica koja mogu samostalno da ulaze i voze se bočnim hodnicima. Dužina glavnog hodnika nije ograničena a bočni hodnici mogu biti u standardnoj izvedbi dugi do 15 metara. Ovakav pristup omogućuje da, sa jednim regalnim transporterom i ranžirnim kolicima, pristupimo svakoj paleti u svakom trenutku i to po načelu FIFO (prva ulazi, prva izlazi) što je kod perhrambenih proizvoda vrlo bitno.\nZa postavljanje automatskih regalnih skladišta potrebno je projektantsko i inženjersko znanje a, pored toga, i mnogo tehničkih i elektronskih rešenja i opreme. Rešenja koja nudi INEA uključuju i ugradnju mašinske i elektro opreme sa senzorima i potrebnim pogonima. Za potrebe automatizacije ispručuje se računarska oprema za vođenje i nadzor, uključujuči i sva potrebna sistemska i aplikativna programska rešenja.\nViše nivoa automatizacije regalnih skladišta (tri nivoa)\nNa prvom nivou su automatski transporteri, čitači bar kodova i druga oprema sa kojom magacioner obezbeđuje automatski prijem, uskladištenje i izdavanje robe. Na ovom nivou autmatizacije je i premeštanje paleta unutar skladišta.\nNajznačajnije zadatke na ovom nivou obavlja ART (automatski regaalni transporter) koji u tu svrhu ima ugrađene inteligentne senzote međusobno povezane u mrežu profibus DP. Sistem je nadgrađen savremenim algoritmom za vođenje ART koji mu obezbeđuje automatsko izvođenje svih kretnji potrebnih za unošenje i izdavanje paleta i njihovo premeštanje. Meko delovanje postižemo uz pomoć kontinuirane promene brzine, koja zavisi od trenutnih položaja, krajnje lokacije robe i trenutnog opterećenja. Algoritam ima ugrađene podprograme za detekciju prepreka i javljanje prema centralnom nadzornom sistemu (CNS), u slučaju ispada ključnih komponenti upavljanja.\nDrugi nivo prdstavlja skladišni sistem WMS (warehouse manegement system). Programski paket je instalisan na centralni server a upravljanje teče preko fiksnih ili prenosnih računara. Na ovom nivou je prikazana shema skladišta – tlocrt sa brojčanim oznakama regalnih mesta, prikaz zauzetih i slobodnih regala, jednostavan pregled sadržine regala. Na ovom nivou su takođe prikazani položaji ART, njegovi podsklopovi i ispis trenutne faze delovanja. Preko ovog nivoa se prikazuju informacije o eventualnom zastoju, njegovom uzroku, prikazuju se i beleže alarmna stanja i sprovode se precizni algoritmi prijema i izdavanja robe.\nKod skladišta projektovanig u skladu sa drugim nivoom automatizacije, vodi se celokupna baza podataka skladišta i to na osnovu paketa Microsoft SQI. Baza podataka je osnova za ispisivanje raznih izveštaja kao što su naprimer zalihe, a rade se takođe i porudžbine za automatsku isporuku robe.\nTreći nivo predstavlja povezivanje između WMS i EPR – poslovnim informacionom sistemom naručioca. U njemu se prikupljaju i obrađuju porudžbine kupaca koje se prenose u WMS, gde ih magacioner pregleda, po potrebi popravi i u određenom trenutku preda na izvršenje. To znači da ART doveze odgovarajuće palete u regale za komisioniranje a magacioner na svom ručnim terminalu vidi porudžbinu i preko terminala uradi komisioniranje. Po završenom poslu, podaci o količinama komisionih proizvoda se prenesu nazad u ERP sistem gde se ispiše otpremnica za ovu porudžbinu.\nPojednostavljene logistične operacije\nFirma INEA uspeva da svojim rešenjima postigne ciljeve koje je sebi postavio naručilac. Dobri rezultati se postižu zahvaljujući tesnoj saradnji sa svojim partnerima, sistematskim radom, dugogodišnjem iskustvu i stalnim osvajanjima novih znanja i tehnologija.\nAutomatsko regalno skladište pojednostavljuje logističke, odnosno magacinske operacije i procese, celokupno poslovanje postaje znatno preglednije, između ostalog i zbog toga što skladište može biti povezano sa sistemom poručivanja ERP. Sve ovo prilično povećava produktivnost, olakšava posao i smanjuje mogućnost grešaka.\nREFERENCE KOMPLETNO IZVEDENIH AUTOMATSKIH REGALNIH SKLADIŠTA\nMIP – Nova Gorica\nŽito – Ljubljana\nDelamaris – Izola\nPekarna Pečjak – Trzin\nBonevit – Innsbruck, Austrija\nDon Don – Kranj\nApis – Maribor


Fajnenšel tajms: Zbog Rusije EU prima šest država, pa i KiM – Zvornik Danas\nNaslovna/naslovna/Fajnenšel tajms: Zbog Rusije EU prima šest država, pa i KiM\nBRISEL – Plan EU je da u svoje članstvo primi šest država: Albaniju, Srbiju, Crnu Goru, Makedoniju, BiH, ali i Kosovo, piše Fajnenšel tajms.\nPrema navodima tog lista, glavni razlog za takav potez Brisela je taj što Balkan služi gao glavni „teren“ preko kog se na hiljade migranata domogne tla Evropske unije. Međutim, to nije sve. FT navodi i da stratezi EU strahuju da Rusija opasno širi svoju zonu uticaja, upravo na području gdje tradicionalno već ima saveznike.\nPrimijećeno je, navodi list, da je Moskva počela cinično da komentariše obećanja koja EU daje zemljama Zapadnog Balkana u vezi članstva, namećući sebe kao „alternativu“.\n„Značajan broj građana, naime, u regionu vjeruje da se njihova zemlja nikada neće priključiti EU“, izjavio je Florian Biber, stručnjak za jugoistočnu Evropu pri Univerzitetu Grac.\nRok za „veliko proširenje EU“ je datum koji je već pominjan u srpskoj javnosti kao okvir do kog bi Srbija trebalo da bude primljena u EU, a to je 2025. Mnogi pak smatraju da je to preambiciozno, ali EU diplomate navode da je to itekako potrebno, kako bi se „učvrstila veza između Brisela i država nastalih raspadom SFRJ“.\nJedan EU diplomata koji zagovara proširenje Unije rekao je listu da „ta šestorka nije van EU, već da su oni već unutra i da su potrebni Briselu“. Takođe, prema njegovim riječima 2025. je okvir, koji je podložan promjenama.\nFT ocjenjuje da su „ipak “zamor od proširenja“ nakon finansijske krize iz 2008. i dužničkih problema evrozone, kao i glas Ujedinjenog Kraljevstva, koje je ranije zagovaralo proširenje, za izlazak iz EU, bacili sumnju na tu perspektivu“.\nVitrine pune diploma


"Meta" naciljala još 26 osoba zbog kanabisovog ulja\n11. 05. 2022 13:23\nSARAJEVO - U nastavku akcije "Meta" u kojoj je ranije uhapšeno više osoba zbog nedozvoljene trgovine kanabisovim uljem, policija je za sada uhapsila 26 osoba, dok se za četiri osobe traga, a jedna je na izdržavanju zatvorske kazne, potvrđeno je "Nezavisnim novinama" iz Ministarstva unutrašnjih poslova Zeničko-dobojskog kantona.\nZavršena vaskršnja akcija, uručeni paketi za 40 porodica\n22. 04. 2022 21:48\nBROD - Crkvena opština Brod i Svetosavska omladinska zajednica realizovali su vaskršnju humanitarnu akciju prikupljanja prehrambenih namirnica za socijalno ugrožene stanovnike lokalne zajednice.\nPredložen pritvor za uhapšene u akciji "Ira"\n15. 04. 2022 09:23\nTužilaštvo BiH zatražilo je pritvor za devet osumnjičenih za organizovani kriminal, među kojima je i nosilac pravosudne funkcije, koji su uhapšeni u akciji "Ira".\nNastavak akcije "Armagedon": Uhapšeno 12 osoba zbog pornografije\n06. 04. 2022 17:05\nBEOGRAD - U nastavku akcije "Armagedon" uhapšeno je 12 osoba zbog osnova sumnje da su izvršile krivično djelo prikazivanje, pribavljanje i posjedovanje pornografskog materijala i iskorišćavanje maloljetnog lica za pornografiju, saopšteno je iz MUP-a Srbije.\nLukač se oglasio o akciji u Banjaluci\n05. 04. 2022 14:00\nBANJALUKA - Ministar unutrašnjih poslova Republike Srpske Dragan Lukač potvrdio je da je Banjaluci u toku akcija Specijalne antiterorističke policije Ministarstva unutrašnjih poslova Republike Srpske.\nPolicijska akcija u Banjaluci, ima uhapšenih\n05. 04. 2022 13:45\nBANJALUKA - Najmanje jedna osoba uhapšena je u velikoj policijskoj akciji koju policija od jutros sprovodi na više lokacija u Banjaluci.\nOdbijen prijedlog za pritvor za dvoje uhapšenih u akciji "Meta"\n01. 04. 2022 22:30\nSARAJEVO - Opštinski sud u Visokom večeras je odbio prijedlog Tužilaštva Zeničko-dobojskog kantona da odredi pritvor za dva lica uhapšena u akciji "Meta", javili su federalni mediji.\nAkcija SAЈ-a i Žandarmerije u Zvorniku, pogledajte privođenje osumnjičenih\n01. 04. 2022 09:47\nZVORNIK - Na području Zvornika u toku je akcija Specijalne antiterorističke jedinice Republike Srpske i Žandarmerije.\nSmijenjen jer nije predvidio vojnu akciju Rusije u Ukrajini\n31. 03. 2022 16:34\nPARIZ - Šef francuske vojne obavještajne službe general Erik Vido smijenjen je jer nije predvidio vojnu akciju Rusije u Ukrajini, prenose mediji.


Umro glumac Frenk Makrej, 'Šarki' iz Bondovog filma\nIzvor: B92, 06.Maj.2021, 13:07\nGlumac Frenk Mekrej, najpoznatiji po ulogama u akcionim filmovima, preminuo je u 80. godini od infarkta, u Santa Monici.\nFrenk Makrej glumio je u više od 40 filmova. Igrao je Šarkija u "Dozvoli za ubistvo", policijskog kapetana u "48 sati" kog je posle parodirao i u "Poslednjem akcionom heroju" sa Arnoldom Švarcenegerom i u "Loaded weapon".\nMakrej se sa slavnim kolegom Silvesterom Staloneom pojavio u četiri filma, među kojima u "Rokiju 2", a glumio je i sa Džonom >> Pročitaj celu vest na sajtu B92 << Kendijem u "1941" i "National lampoon's vacation".\nVest o smrti poznatog glumca, koji je imao karijeru i u američkom fudbalu, potvrdila je njegova snaja Suzan Mekre.\nPosvetu poznatom glumcu na društvenoj mreži Tviter objavio je zvaničan profil Džejmsa Bonda.


Lavrov optužuje Ukrajinu da krši sporazum na istoku\nRuski ministar vanjskih poslova Sergej Lavrov rekao je da nova ukrajinska legislativa o statusu regiona na istoku, koje su okupirali proruski separatisti predstavlja " očigledno kršenje" sporazuma o primirju koji je u Minsku postignut pod posredničkom ulogom EU.\nLavrov je danas (18.marta) kritikovao zakonska rješenja koja su prethodnog dana dobila podršku ukrajinskog parlamenta, ocjenjujući da će to teško potkopati šanse za postizanje političkog rješenja između Ukrajine i separtista na istoku koje podržava Rusija.\n"Ne znam kako će politički proces sada ići" rekao je Lavrov.\nOn je rekao da je poslao poruku ministrima vanjskih poslova Njemačke i Francuske, da "obrate pažnju na to očigledno kršenje već na prvom koraku političkog dijela paketa iz Minska".\nUkrajinska Vrhovana Rada odobrila je legislativu kojom se postavljaju granice teritorije kojima će biti garantovan "spacijalni status" sa posebnim mjerama autonomije, ali su naglasili da će to biti učinjeno samo nakon održavanja izbora održanih po ukrajinskim zakonima.\nRusija i pobunjenici tvrde da je to kršenje uslova sporazuma iz Minska od 12.februara.


Uslovi korišćenja - Drvolux\nPoštovani korisnici, molimo vas da pre korišćenja naših usluga, pažljivo pročitate sledeće uslove. Svaka poseta našem sajtu, znači da ste ove uslove pročitali i da se slažete sa njima u celosti. Ukoliko su oni za vas neprihvatljivi, molimo vas da ne koristite ovu prezentaciju.\nDobrodošli na sajt Drvolux. Drvolux vam omogućava korišćenje usluga i sadržaja svog portala koje je podložno niže navedenim Uslovima korišćenja. Uslovi korišćenja se primenjuju na sve sadržaje i usluge Drvolux-a. Korišćenjem bilo kog dela portala, smatra se da su korisnici upoznati sa ovim uslovima, kao i da prihvataju korišćenje sadržaja ovog portala isključivo za ličnu upotrebu i na sopstvenu odgovornost.\nDrvolux ima autorska prava na sve sadržaje (tekstualne, vizuelne i audio materijale, baze podataka, programerski kod). Neovlašćeno korišćenje bilo kog dela portala, bez dozvole vlasnika autorskih prava, smatra se kršenjem autorskih prava i podložno je tužbi.\nDrvolux administrira ovu lokaciju iz svojih kancelarija u Beogradu, Srbija. Ni na koji način ne izjavljuje da su materijali ili usluge na ovoj lokaciji prikladni ili dostupni za korišćenje izvan Srbije, a pristupanje iz područja gde je njihov sadržaj nezakonit je zabranjeno. Nije dopušteno korišćenje ili izvoz, odnosno uvoz, radi izvoza materijala ili usluga na ovoj lokaciji niti bilo koje kopiranje ili prilagođavanje u suprotnosti sa važećim zakonima ili propisima uključujući, bez ograničenja, izvozne zakone i propise Srbije. Ako odlučite da pristupite ovoj lokaciji izvan Srbije, to radite na sopstvenu inicijativu i smatrate se odgovornim za poštovanje važećih lokalnih zakona. Ovi Uslovi se tumače u skladu sa zakonima Republike Srbije i neće se primenjivati načela o rešavanju neusaglašenosti zakona.\nDrvolux može revidirati ove Uslove bilo kada, ažuriranjem ovog dokumenta. Povremeno posećujte ovu stranicu da biste pregledali Uslove koji trenutno važe, zato što su oni za vas obavezujući. Određene odredbe ovih Uslova mogu se zameniti izričito navedenim pravnim obaveštenjima i uslovima dostupnim na određenim stranicama ove lokacije.\nLični podaci koje prosledite sajtu Drvolux u svrhu dobijanja proizvoda ili usluga biće tretirane u skladu sa našim dokumentom o privatnosti na mreži. Zabranjeno je slanje ili prenošenje na ovu lokaciju ili sa nje bilo kojih nezakonitih, pretećih, uvredljivih, klevetničkih, opscenih, pornografskih ili drugih materijala koji su u suprotnosti s bilo kojim zakonom.\nDrvolux na ovoj lokaciji ne želi od vas da prima poverljive ili druge informacije kojima ne može slobodno da raspolaže. Svi materijali, informacije ili druga saopštenja koja prenosite ili šaljete na ovu lokaciju neće se smatrati poverljivim i onima kojima se ne može slobodno raspolagati. Drvolux nema nikakve obaveze prema ovim saopštenjima. Naši zaposleni mogu da kopiraju, otkrivaju, distribuiraju, primenjuju ili na drugi način koriste saopštenja i sve podatke, slike, zvukove, tekst i sve ostale materijale u njima sadržane za bilo koje odnosno za sve komercijalne i nekomercijalne svrhe.\nVeze na ovoj lokaciji ka lokacijama samostalnih proizvođača su obezbeđene isključivo da bi vam olakšale rad. Ako budete koristili ove veze, napustićete ovu lokaciju. Drvolux nije pregledao sve ove lokacije samostalnih proizvođača i ne kontroliše ih i nije odgovoran za bilo koju od ovih lokacija ili njihov sadržaj. Samim tim, ne podržavamo i ne dajemo nikakve izjave o njima, kao ni o bilo kojim informacijama, softveru ili drugim proizvodima ili materijalima koji se tamo nalaze, ili bilo kojim rezultatima koji se mogu dobiti njihovim korišćenjem. Ako odlučite da pristupite nekoj od Web lokacija samostalnih proizvođača koje su povezane sa ovom lokacijom, to radite isključivo na sopstveni rizik.\nDrvolux može, ali nema obavezu da nadgleda ili pregleda bilo koji deo lokacije na kome korisnici prenose ili šalju saopštenja ili komuniciraju isključivo međusobno, uključujući, ali ne ograničavajući se na korisnički forum, kao i sadržaj bilo kog od ovakvih saopštenja. Međutim, Drvolux se ne smatra odgovornim za sadržaj bilo kog od navedenih saopštenja, bez obzira proizilazi li ili ne iz zakona o autorskim pravima, kleveti, privatnosti, opscenosti ili drugog. Drvolux zadržava pravo da ukloni poruke koje sadrže materijal koji smatramo nepristojnim, klevetničkim, opscenim ili na bilo koji drugi način neprihvatljivim.\nSve informacije vezane uz transakcije posetilac – webprezentacija Drvolux, smatraju se poslovnom tajnom, i prema njima se treba ophoditi skladno zakonskim propisima Republike Srbije.


CRTA :#04 UNAPREDITI POSTUPANJE AGENCIJE ZA SPREČAVANJE KORUPCIJE - CRTA\n#04 UNAPREDITI POSTUPANJE AGENCIJE ZA SPREČAVANJE KORUPCIJE\nKodeks dobre prakse obavezuje državne organe na poštovanje neutralnosti, koja se odnosi na kampanju i finansiranje stranaka i kandidata (VK I.3.1.a.iv) i zahteva da se sprovode zakonske sankcije u slučajevima povrede obaveze neutralnosti (I.3.1.c). Da bi se ovi standardi ispunili, potrebno je:\na. Aktivnije koristiti zakonska ovlašćenja Agencije da postupa po službenoj dužnosti\nNeophodno je izmeniti praksu Agencije za sprečavanje korupcije kako bi postupanje Agencije bilo u skladu sa zakonskim ovlašćenjima i primerima najbolje međunarodne prakse. Imajući u vidu da Agencija, na osnovu relevantnih propisa, ima mogućnost da pokreće postupke u slučaju kršenja zakona i po službenoj dužnosti potrebno je da dobijeno zakonsko ovlašćenje primenjuje u praksi. Naime, tokom izbornog ciklusa Agencija imenuje posmatrače koji su fokusirani na praćenje izborne kampanje, stoga je neophodno da u slučaju kršenja zakona Agencija pravovremenim postupanjem pokrene postupke i izrekne mere već tokom izbornog ciklusa, a ne eventualno nakon završetka izbornog procesa. Isto tako, potrebno je periodično objavljivati nalaze i izveštaje tokom posmatranog perioda izborne kampanje.\nb. Osigurati pravovremeno postupanje Agencije po prijavama\nIzmenama i dopunama Zakona o Agenciji za borbu protiv korupcije (Zakona o sprečavanju korupcije) i Zakona o finansiranju političkih aktivnosti uvedeni su kratki rokovi od pet dana za donošenje odluka po prijavama podnetim zbog povreda Zakona u toku izborne kampanje. Da bi kontrola izborne kampanje bila delotvorna, neophodno je da Agencija u praksi tumači i postupa u skladu s namerom ove zakonske\nc. Objavljivati sve odluke Agencije na sajtu\nRadi postizanja bolje transparentnosti rada Agencije za sprečavanje korupcije, potrebno je objavljivati sve odluke na veb-sajtu Agencije. U tom smislu, neophodno je izmeniti Zakon o sprečavanju korupcije tako što bi se uvela obaveza da Agencija u postupku utvrđivanja povrede odredbi Zakona o sprečavanju korupcije, kada odlučuje po prijavi koja se odnosi na povredu tog zakona u izbornoj kampanji, svoju odluku objavi na veb-sajtu Agencije u roku od 24h od donošenja odluke. Identična obaveza je već propisana odgovarajućim odredbama Zakona o finansiranju političkih aktivnosti.


Avgust 2016 ažuriranje za Windows Server 2012\nZbirna ispravka za avgust 2016 uključuje poboljšanja i ispravke za Windows Server 2012 Platform. Preporučujemo da primenu ove zbirne vrednosti ažuriranja u okviru redovne rutine održavanja.\nDa biste saznali više o poboljšanjima i ispravkama u ovoj ispravci, pogledajte odeljak "16 avgust, 2016 – KB3179575" u operativnom sistemu Windows Server 2012 istorija ažuriranja.\nKada instalirate ovu ispravku, možete naići na 0xC0000022 NTLM greške potvrde identiteta. Da biste rešili ovaj problem, pogledajte NTLM potvrda identiteta koji ne uspeva sa 0xC0000022 greškama za Windows Server 2012, Windows 8,1 i Windows Server 2012 R2 posle primene ažuriranja.\nKako da dobijete zbirnu ispravku\nVažno ako instalirate jezički paket kada instalirate ovu ispravku, morate ponovo da instalirate ovu ispravku. Zbog toga preporučujemo da instalirate sve jezičke pakete koji su vam potrebni pre instaliranja ove ispravke. Više informacija potražite u članku Dodavanje jezičkih paketa u Windows.\nOva ispravka je navedena kao preporučena ispravka u usluzi Windows Update. Više informacija o tome kako da pokrećete Windows Update potražite u članku Kako da ažurirate ažuriranje pomoću usluge Windows Update.\nNapomena morate da koristite Microsoft Internet Explorer 6 ili novije verzije.\nSve podržane 64-zasnovane verzije sistema Windows Server 2012\n119591 Kako da nabavite Microsoft datoteke za podršku iz usluge na mreži Microsoft je skenirao ovu datoteku za viruse. Microsoft je koristio najnoviji softver za otkrivanje virusa koji je dostupan na datum kada je datoteka proknjižena. Datoteka se skladišti na serverima koji poboljšavaju bezbednost koji sprečavaju neovlašćene promene datoteke.\nAžuriranje detaljnih informacija\nNe postoje preduslovi za primenu ove ispravke.\nMorate ponovo da pokrenete računar nakon primene ove ispravke.\nInformacije o zameni za ažuriranje\nOva ispravka ne zamenjuje nijednu prethodno objavjenu ispravku.\nInformacije o datotekama koje su navedene u ovoj ispravci, Preuzmite listu datoteka za zbirnu ispravku 3179575.\nZa više informacija o usluzi Windows Update idite na sledeće Microsoft Veb lokacije:\nRešavanje problema sa instalacijom ispravkiza\nSaznajte više o terminologiji koju Microsoft koristi za opis ispravki za softverske ispravke.


Raseljenima i dalje ograničen ulazak na Kosovo\nBeta 18. avgusta 2021. 13:25\nRaseljeni sa Kosova i Metohije koji imaju lična dokumenta izdata u izmeštenim policijskim upravama u centralnoj Srbiji, mogu slobodno da udju na teritoriju pokrajine samo na dva administrativna prelaza Brnjak i Jarinje.\nMilica Andrić iz NVO Nova društvena inicijativa kazala je za Betu da je svim stanovnicima Kosova koji imaju stara, a važeća, lična dokumenta koja su izdata u Kragujevcu, Prizrenu, Nišu, Jagodini, Kruševcu ili Vranju gde se nalaze izmeštene policijske uprave sa Kosova, ograničeno kretanje jer im nije dozvoljen ulazak u pokrajinu na svim prelazima sa centralnom Srbijom, Makedonijom ili Crnom Gorom.\nProteklih dana, agenciji Beta se javilo nekoliko raseljenih gradjana kojima na administrativnom prelazu Kula, na putu Peć-Rožaje, nije bio dozvoljen ulazak na Kosovo iz pravca Crne Gore, zbog posedovanja „starih“ ličnih karti.\n„Prema dogovoru izmedju Beograda i Prištine sa starim dokumentima na Kosovo može da se udje iz centralne Srbije samo na tri prelaza od ukupno pet, Brnjaku, Jarinju i ponekad na Merdaru. Svi koji dolaze iz Crne Gore trebalo bi da se usmere ka prelazu Brnjak“, objasnila je Andrić.\nNa pitanje Bete kako komentariše odluku kosovskih vlasti da ograniče slobodu kretanja raseljenim gradjanima, Andrić je kazala da je ta odluka diskriminatorna.\n„Raseljena lica nisu kriva zbog nerešenih odnosa izmedju Beograda i Prištine i zbog toga ne smeju da budu diskriminisana. Oni, sve i da hoće, imali bi problem da izvade kosovska dokumenta“, istakla je Andrić.\nPo njenim rečima, ovaj problem bi trebalo da se reši na briselskim razgovorima, „jer je i nastao pre 10 godina u Briselu kada je postignut sporazum o slobodi kretanja“.\nDodala je da ne zna da li su funkcioneri Srpske liste u skupštini ili vladi Kosova inicirali rešavanje problema oko ličnih dokumenata 250.000 raseljenih lica.\nFunkcioner Srpske liste i predsednik opštine Severna Mitrovica Milan Radojević nije prihvatio razgovor za Betu o ovoj temi.\n„Kada bi predstavnici Beograda i Prištine imali sluha za probleme raseljenih, problem sa starim dokumentima bi bio odmah rešen“, naglasila je Andrić.\nNavela je da se „u centralnu Srbiju može ući s ličnom kartom tzv. Republike Kosovo“, uz prethodno dobijanje dokumenta o ulazu i izlazu.\nKosovski ministar policije: Požar u Opštini Zubin Potok, napad…\nPričaju dva pijanca:\n- U čemu je razlika između WC-a i groba?\n- Sve ti je to isto - kad se mora, mora se.


LG postavlja visoke standarde sa novim 8K Ultra HD televizorima | Polarotor\nYou Are Here: Home » Aktuelno » LG postavlja visoke standarde sa novim 8K Ultra HD televizorima\nPosted on Polarotor on decembar 17, 2019 // Comments Off\nKompanija LG Electronics (LG) je objavila da su njeni televizori prvi na svetu prevazišli stroge zahteve koje je definisalo Udruženje potrošačke tehnologije (CTA) i definisali novu generaciju 8K Ultra HD proizvoda i usluga koji pružaju četiri puta više detalja od 4K televizora i 16 puta više od HDTV.\nZvaničnu oznaku 8K Ultra HD i logo razvilo je udruženje CTA čije je sedište u SAD, u cilju obezbeđenja jasne definicije za maloprodaju i potrošače koja bi pomogla da se bolje identifikuju proizvodi koji ispunjavaju ključne zahteve 8K Ultra HD. Real 8K televizori kompanije LG, koji će biti predstavljeni po prvi put na sajmu CES 2020, prvi prevazilaze konkretne zahteve udruženja CTA, koji se odnose, pored ostalog, na rezoluciju, digitalne inpute, visoki dinamički raspon (HDR), upscaling, bitnu dubinu i metodologiju merenja.\nUdruženje CTA je svoju definiciju 8K zasnovalo na pragu koji je precizirao Međunarodni odbor za metrologiju displeja.* Smernice za merenje na osnovu modulacije kontrasta (CM) predviđaju da rezolucija mora da dostigne minimalni prag CM od 50 procenata sa najmanje 33 miliona aktivnih piksela da bi se kvalifikovala kao 8K UHD. Druga tela koja definišu standarde u ovoj delatnosti kao što je Međunarodna organizacija za standardizaciju, takođe koriste modulaciju kontrasta kao referentnu vrednost.\nPočev od januara 2020. godine, svi LG 8K televizori će imati 8K UHD logo udruženja CTA. Novi modeli za 2020. godinu baziraju se na liderskoj poziciji kompanije LG kao jedinog proizvođača koji nudi Real 8K televizore u dve kategorije – OLED (LG SIGNATURE OLED 8K) i LCD (LG 8K NanoCell TV) – s tim da svi oni pružaju vrednosti CM oko 90 procenata, dok su se neki od modela koji nude drugi proizvođači zadržali na niskim dvocifrenim procentima.\nNezavisno testiranje koje je obavila globalna organizacija za testiranje i sertifikaciju proizvoda Intertek potvrdilo je da 75-inčni LG NanoCell 8K televizor daleko prevazilazi zahtev po pitanju CM koji je definisao ICDM, sa CM od impresivnih 90 procenata horizontalno i 91 procenat vertikalno. Još jedna vodeća međunarodna firma za testiranje, VDE (Verband Deutscher Elektrotechniker), došla je do skoro identičnih rezultata po pitanju CM.\n„CTA je merodavno telo u delatnosti potrošačke tehnologije i, korišćenjem 8K UHD logoa udruženja CTA, LG prenosi jasnu poruku potrošačima da će Real 8K televizor te kompanije pružiti očekivano iskustvo gledanja”, rekao je Nam Ho-jun, viši potpredsednik istraživanja i razvoja kompanije LG Home Entertainment. „Očekujemo da će LG televizori serije 8K za 2020. godinu postaviti novi standard za TV industriju”.


Održan memorijalni kup "Ivan Aleksić Aleksa" - Glas Zaječara\nHome Sport Održan memorijalni kup „Ivan Aleksić Aleksa“\nOdržan memorijalni kup „Ivan Aleksić Aleksa“\nFoto: OSR Timok\nU Zaječaru je danas održan Memorijalni kup „Ivan Aleksić Aleksa“.\nOrganizator Memorijalnog kupa je Organizacija sportskih ribolovaca „Timok“ iz Zaječara, a učešće u memorijalnom kupu pored domaćina uzeli su i takmičari iz Svrljiga, Bora i Kladova.\nI mesto – Željko Petrović – OSR „TIMOK“\nII mesto Milan Pavlović – OSR „TIMOK“\nIII mesto Aleksandar Petrović – OSR „TIMOK“.\n„Takmičenje je proteklo u najboljem redu, svi takmičari koji su došli, prezadovolji su. Svi zajedno su zaključili ,da treba taj memorijalni KUP, da postane tradicija narednih godina.“ – naveli su u svom saopštenju orgnaizatori memorijala.\nIvan Aleksić Aleksa\nOrganizacija sportskih ribolovaca Timok\nPrethodni tekstTri gola za prvo mesto u zoni: „Timok“ silan na domaćem terenu\nNaredni tekstIN MEMORIAM: Preminuo je Dragiša Đorđević


PSOVAO I GAZIO ZASTAVU Delegacija Hrvatske prekinula posjetu Srbiji zbog Šešelja - Opcija\nPSOVAO I GAZIO ZASTAVU Delegacija Hrvatske prekinula posjetu Srbiji zbog Šešelja\n18-04-2018 Pocetna, Politika, Regija\nDelegacija Hrvatskog sabora, predvođena predsednikom Gordanom Jandrokovićem, prekinula je danas zvaničnu posetu Srbiji posle incidenta koji je izazvao predsednik Srpske radikalne stranke i poslanik Vojislav Šešelj.\n“Uprkos vrlo dobrom početku službene posete i opredeljenosti da napravimo najbolje za unapredjenje odnosa dve države, zbog ovoga čina kojim je grubo povredjeno dostojanstvo Republike Hrvatske i hrvatskoga Sabora, prekinuli smo posetu”, objavila je pres služba Sabora.\nSRS je ranije danas saopštila da je Šešelj ispred Skupštine Srbije “izgazio hrvatsku zastavu” i psovao delegaciju Sabora Hrvatske koja se nalazi u zvaničnoj poseti Srbiji.\n“Kada je na ulazu u Skupštinu ugledao hrvatsku zastavu, pritrčao je, oborio steg na beton, pokušao da iscepa zastavu, a onda su je on i Filip Stojanović gazili nogama. Pet članova obezbeđenja nisu bili u stanju da im otmu zastavu i steg”, piše u saopštenju.\nPredsednica Skupštine Srbije Maja Gojković najoštrije je osudila “brutalni pokušaj” lidera radikala da ugrozi dostojanstvo Skupštine Srbije i delegacije Sabora Hrvatske.\n“Iskazano nepoštavanje prema državnim simbolima Hrvatske, čija se delegacija na čelu sa predsednikom Sabora Gordanom Jandrokovićem nalazi u prvoj istorijskoj poseti Srbiji, nedopustivo je i predstavlja uvredu i za srpski narod koji se diči tradicijom gostoprimstva”, navela je Gojković u saopštenju.\nBrnabić i Gojković osuđuju Šešeljevo ponašanje\nPredsjednik Vlade Srbije Ana Brnabić osudila je ponašanje lidera Srpske radikalne stranke /SRS/ Vojislava Šešelja, koji je danas u Skupštini Srbije vrijeđao delegaciju hravatskog Sabora i pokušao da iscijepa hrvatsku zastavu.\n“Pokušaj cepanja hrvatske ili bilo čije zastave ili državnih simbola i vređanje članova zvaničnih delegacija koji se nalaze u prijateljskoj poseti našoj zemlji nije ponašanje koje predstavlja Srbiju”, navela je Brnabićeva.\nOna je istakla i da nedvosmisleno, direktno i najoštrije osuđuje ponašanje Šešelja u Skupštini Srbije, saopšteno je iz Vlade Srbije.\n“Apelujem da se svi akteri na političkoj sceni ponašaju u skladu sa ciljevima koje smo kao društvo postavili – da idemo napred i budemo primer zemlje koja, kroz saradnju sa svima, osnažuje sopstveno društvo i aktivno doprinosi razvoju sveukupnih odnosa u regionu i Evropi”, navela je Brnabićeva.\nPrema njenim riječima, Srbija treba da nudi rješenja za sve izazove koje ima, umjesto da neodgovornim ponašanjem ruši mostove koji se grade.\nBrnabićeva je rekla i da su nedavnom posjetom predsjednika Srbije Aleksandra Vučića Hrvatskoj i sastankom sa predsjednikom Hrvatske Kolindom Grabar Kitarović odnosi dvije zemlje dobili novu dinamiku.\n“Izjave svih naših zvaničnika, sastanci i potezi koji su nakon toga usledili dodatno su potvrdili opredeljenje Srbije da sa Hrvatskom razvijamo dobrosusedske odnose”, rekla je Brnabićeva.\nPrema njenim riječima, to je put koji smo odabrali, jer je Srbija duboko posvećena regionalnoj saradnji i postizanju stabilnosti u cijelom regionu.\nBrnabićeva je rekla i da ponašanje Šešelja “ne predstavlja vrijednosti Vlade Srbije i većine građana” i da je Srbija iskreno i duboko posvećena saradnji, razumijevanju i dijalogu.\n“Ovo su vrednosti Srbije koja je okrenuta boljoj budućnosti za sve naše građane, kao i za sve stanovnike ovog regiona”, navela je Brnabićeva.\nPredsjednik Skupštine Srbije Maja Gojković saopštila je da je lider Srpske radikalne stranke /SRS/ Vojislav Šešelj danas brutalno pokušao da ugrozi dostojanstvo Narodne skupštine Srbije i delegacije Hrvatskog sabora.\nGojkovićeva je istakla da iskazano nepoštavanje prema državnim simbolima Hrvatske, čija se delegacija, sa predsjednikom Sabora Gordanom Jandrokovićem na čelu, nalazi u “prvoj istorijskoj poseti Srbiji”, jeste nedopustivo i predstavlja uvredu i za srpski narod, koji se diči tradicijom gostoprimstva, saopšteno je iz Skupštine Srbije.\n“Incidenti i provokacije ove vrste, bilo da se dešavaju ovde u Beogradu, ili u Zagrebu, kao što je bio slučaj prilikom nedavne posete predsednika Srbije Aleksandra Vučića, ne mogu i neće dovesti u pitanje čvrstu rešenost Srbije da gradi i unapređuje dobrosusedske odnose sa Hrvatskom, zarad budućnosti naših građana, mira i stabilnosti u regionu”, dodala je Gojkovićeva.\nRadikali najavili miting u Hrtkovcima za 6. maj\nU Hrtkovcima, mestu u Vojvodini u kome je predsednik Srpske radikalne stranke Vojislav Šešelj pre 26 godina, prema pravosnažnoj presudi suda u Hagu, počinio ratni zločin, SRS će održati miting 6. maja, najavila je danas ova stranka.\n“Na Đurđevdan, 6. maja u 11 časova Srpska radikalna stranka održaće veliki narodni miting u centru Hrtkovaca. Na mitingu će govoriti predsednik srpskih radikala dr Vojislav Šešelj. Vidimo se”, napisala je na svom Tviter nalogu funkcionerka i poslanica SRS Vjerica Radeta.\nApelaciono veće sudskog mehanizma zaključilo je da je Šešelj govorom, koji je u tom selu održao 6. maja 1992, podstakao progon, deportaciju i prisilno premeštanje Hrvata iz Hrtkovaca. Po pravosnažnoj presudi, Šešelj je tim govorom i “počinio” progon nad Hrvatima “kršenjem prava na bezbednost”.\nU presudi se navodi da je Šešelj u govoru rekao da “u Hrtkovcima nema mesta Hrvatima”, da je “ubeđen da će se Srbi iz Hrtkovaca ubrzo otarasiti preostalih Hrvata”, da “ćemo Hrvate oterati do granice srpskih zemalja, a odatle mogu peške da nastave, ako pre toga ne odu sami” i da Hrvati “nemaju gde da se vrate”.\nOkupljena masa je te Šešeljeve reči propratila uzvicima “Hrvati u Hrvatsku” i “Ovo je Srbija”, a posle Šešeljevog govora, po pravosnažnoj presudi, “mnogi Hrvati i drugi nesrbi napustili su Hrtkovce u okruženju prisile, zlostavljanja i uznemiravanja”.


Izvršni odbor Narodne banke Srbije (NBS) odlučio je na sednici održanoj 11. juna 2015. godine, da referentnu kamatnu stopu smanji za 0,5 procentnih poena, tako da ona iznosi 6 odsto.\nKonstatovano je da se inflacija kreće ispod donje granice dozvoljenog odstupanja od cilja, kao i da se u drugoj polovini 2015. godine očekuje njen povratak u granice cilja. Tome će, uz do sada preduzete mere monetarne politike, doprineti uticaj regulisanih cena i cena naftnih derivata, koje su u prethodnom periodu imale privremeno dezinflatorno dejstvo.\nDezinflatorni pritisci su dodatno pojačani po osnovu restriktivnije fiskalne politike, ali i efekata kvantitativnog popuštanja Evropske centralne banke, što, uz očekivanu prvu uspešnu reviziju programa s Međunarodnim monetarnim fondom, pozitivno utiče na premiju rizika zemlje i percepciju investitora prema ulaganjima u Srbiju. Uz nizak deficit tekućeg računa, to ima pozitivan uticaj na stabilnost kursa i kretanja na deviznom tržištu, ocenio je Izvršni odbor NBS.\nNastavak ublažavanja monetarne politike pozitivno će delovati na kreditnu aktivnost, te NBS očekuje adekvatnu reakciju banaka kroz smanjenje kamatnih stopa na kredite, posebno na njihove dinarske plasmane, kako bi se podržao rast ekonomske aktivnosti u narednom periodu.\nIako su kretanja u međunarodnom okruženju povoljnija, pre svega sa stanovišta povećane globalne likvidnosti, još su prisutne neizvesnosti koje zahtevaju oprezno vođenje monetarne politike, navodi se u saopštenju.\nIzvor: Press služba Narodne banke Srbije, 11.06.2015.


Jelenin robot iz Niša ispunio zadatak u Dubaiju\nJelena Zdravković, učenica smera informacionih tehnologija Elektrotehničke škole „Mija Stanimirović“ u Nišu, kao član srpske reprezentacije iz robotike predstavljala je svoju zemlju, grad i školu na svetskoj Olimpijadi iz ove oblasti.\nU srpskom timu na takmičenju u Dubajiu se nalazila četiri takmičara, a Jelena je jedina bila iz Niša.\nSrpski tim na takmičenju iz robotike u Dubaiju\nTim Srbije činili su Jelena Tomašević, Mina Matić i Sara Jašović iz beogradske gimnazije „Kreativno pero“, kao i Tara Malović, koja pohađa Srpsku gimnaziju u Budimpešti, a mentori su im profesori Vuk Vujović iz Beograda i Goran Lučić iz Niša.\nTim iz Srbije osvojio 167. mesto od 192 učesnika i da bio je jedan od 10 ženskih timova na takmičenju.\n„Zadovoljni smo uspehom jer je „srpski“ robot ispunio zadatak“, rekla je Jelena posle takmičenja koje je bilo održano od 24. do 27. oktobra.\nU konkurenciji je bilo oko 20.000 učenika iz čitavog sveta, a ove godine zadatak takmičenja je bio čišćenje okeana koje obavljaju roboti.\n„Takmičili smo se ko že brže i bolje da očisti okean, a za to smo koristili robote koji su bili programirani da sakupljaju lopte kao figurativni otpad“, objašnjava Jelena.\nJelena dodaje da je programiranje njena velika ljubav i da će se i dalje baviti time jer je, kako kaže, najsrećnija kada proradi kod koji napiše.\nSvojim znanjem pomaže i svojim vršnjacima tako što vodi sekciju robotike u školi, a pokrenula je i YouTube kanal putem koga rešava zadatke iz oblasti programiranja za učenike prvog razreda.\nDo Dubaija je stigla zahvaljujući takmičenju „Galaksija kup“, na kome je osvojila prvu nagradu.\nPodsetimo, Gradska opština Medijana pomogla je odlazak talentovane učenice Jelene Zdravković na Olimpijadu u robotici.\nPrethodni tekstNKD: Preuzimanje aerodroma dovelo do proterivanja low cost kompanija\nSledeći tekstNiš u srcu – Ulica otvorenog srca: Konkurs za izlagače novogodišnjeg festivala


Perić dodijelio 10.800 KM podsticaja za nabavku sadnica i muznih grla - NTV Arena\nPerić dodijelio 10.800 KM podsticaja za nabavku sadnica i muznih grla\nNačelnik opštine Ugljevik Vasilije Perić uručio je danas rješenja poljoprivrednim proizvođačima o podsticaju za nabavku i formiranje novih zasada i nabavku novih muznih grla, u ukupnom iznosu od 10.800 KM, te najavio pomoć opštine u narednom periodu svim privrednicima koji su pretrpjeli štetu usljed epidemije virusa korona.\nPerić je naglasio da je za nabavku novih zasada dodijeljeno 6.600 KM, dok je za muzna grla opština dala 4.200 KM.\n“Za podizanje novih zasada opština Ugljevik je učestvovala sa 50 odsto sredstava, a za muzna grla sa 30 odsto od ukupne cijene”, precizirao je Perić, podsjetivši da se ovaj podsticaj odnosi na proteklu godinu.\nOn je istakao da je u primjeni pravilnik o ostvarivanju podsticaja za razvoj poljoprivrede, kao i pravilnik iz oblasti privrede.\n“Nadam se da ćemo obezbijediti sredstva za podsticaju i u ovoj godini, uprkos poteškoćama sa virusom korona”, rekao je Perić.\nPoljoprivrednik Stevan Vuković iz Zabrđa rekao je da mu podsticaj od 1.600 KM za sadnju 270 stabala lješnika znači, posebno jer je tek počeo da se bavi ovim poslom.\nZa sadnju 273 oraha, na pet dunuma zemlje Ilija Tomić iz Maleševaca dobio je podsticaj od 500 KM.\nZahvalnost rukovodstvu opštine Ugljevik izrazio je Rusmir Tupković iz Janjara koji je dobio podsticaj za nabavku muznih grla.\n“Uložio sam ukupno 3.000 KM, a opština Ugljevik mi je dodijelila 900 KM ili 30 odsto od ukupno uloženih sredstava koji će mi sigurno mnogo značiti”, naveo je Tupković.\nTags: poljoprivreda, ugljevik, vasilije peric\nObavještenje o zaprašivanju komaraca u Bijeljini


subota, 26 Oktobar 2013 15:53\nNogomet:BiH-Švedska na Bilinom\nNakon visokog poraza prošlog mjeseca u gostima od Škotske (0:7), bh. nogometašice su i danas, u drugom kvalifikacijskom meču u okviru grupe 4 za Svjetsko prvenstvo 2015. godine u Kanadi, na zeničkom Bilinom polju poražene od Švedske s 0:1.\nutorak, 02 Juli 2013 03:53\nPlastenik za ratnika Šveda\nsrijeda, 30 Januar 2013 03:13\nŠveđani traže vize za bh.građane\nMinistar za migracije i politiku azila Švedske Tobias Billstrom, potvrdio je za švedske medije da je njegova zemlja uputila pismo članicma EU u kojemu traži ponovno uvođenje viza za građane Srbije, Albanije, Bosne i Hercegovine, Kosova, Makedonije i Crne Gore. Pismo je odaslano na adrese 26 članica EU, a da Švedska ozbiljno razmatra promjene u politici prema azilantima pokazuje i činjenica da je već najavljena reforma i švedskog zakonodavstva koja tretira ovu problematiku.\nčetvrtak, 02 Avgust 2012 08:21\nsubota, 30 Juni 2012 09:27\nU posljednih nekoliko sedmica broj azilanata iz Bosne i Hercegovine u Švedskoj značajno se povećao, a Ambasada Švedske u Sarajevu smatra da je ovaj razvoj događaja zabrinjavajući. Kako su naveli u današnjem saopćenju, lažna je bilo koja informacija koja navodi da Švedska nudi azil osobama čiji se zahtjev temelji na sigurnosnim razlozima bez dovoljne osnove. Teški socioekonomski uvjeti, koji vladaju u pojedinim dijelovima Bosne i Hercegovine nisu dovoljna osnova za dobivanje azila u Švedskoj, stoga, finansijski razlozi nikada ne mogu biti dovoljan razlog za dobivanje azila u Švedskoj.


RTCG - Radio Televizija Crne Gore - Nacionalni javni servis :: Svijet :: SAD: Pucnjava u školi, jedna žrtva\n14. 11. 2019. 21:53 >> 21:54 0\nSAD: Pucnjava u školi, jedna žrtva\nJedna ženska osoba je ubijena, a najmanje četiri su ranjene danas u pucnjavi u srednjoj školi u Južnoj Kaliforniji, saopštile su lokalne vlasti, prenosi Glas Amerike. Muškarac osumnjičen za pucnjavu uhapšen je i prebačen u bolnicu, saopštile su lokalne vlasti.\n"Pacijentkinja je preminula. Dva povrijeđena pacijenta su u kritičnom stanju", navela je bolnica na Tviteru odmah nakon što su lokalne vlasti saopštile da su uhapsile osumnjičenog.\nLokalne vlasti su navele da se pucnjava dogodila u gradu Santa Klarita, sjeverno od Los Andjelesa. Frans pres je prenio da je napadač muškarac azijskog porekla i dodao da su učenici evakuisani iz škole.\nLokalne vlasti su ranije pozvale građane da ne izlaze iz svojih domova. AFP je dodao da lokalni mediji navode različit broj povrijeđenih, od tri do sedam.\nSAD zaplijenile milione dolara sa kriptovalutnih naloga


MARJANOVIĆ OPTUŽUJE PRETHODNU VLAST OPŠTINE STARI GRAD: Novcem građana finansirali političke aktivnosti Đilasa | Novosti.RS\nutorak, 15. 09. 2020. u 15:54\nPREDSEDNIK opštine Stari grad Radoslav Marjanović optužio je prethodnu vlast na toj opštini, na čijem je čelu bio Marko Bastać, da su zloupotrebljavali novac građana.\nOn je poručio da će pozvati Državnu revizorsku instituciju i budžetsku inspekciju da sve to provere.\nMarjanović kaže da su novcem građana Starog grada finansirane političke aktivnosti Dragana Đilasa.\nBastać je inače bio predsednik gradskog odbora Stranke slobode i pravde, a na mesto predsednika opštine je izabran ispred DS.\npetak, 11. 09. 2020. u 13:05\nOD DECEMBRA BEZ DINARA: Samohranom ocu Nebojši Ž. ukinuta isplata socijalne pomoći koju je dobijao od opštine Stari grad\nsubota, 25. 07. 2020. u 14:22\n"Samo u jednom mandatu, od 2016-2020. godine uspeli su da potroše 1,7 milion evra na razlicite agencije preko kojih su plaćali svoje aktiviste, predsednike opštinskih odbora stranaka iz Dilasovog saveza, familije funkcionera i odbornika opstine su udomljavali na taj nacin", rekao je Marjanović na TV Pink.\nMarjanović navodi da su za kancelarijski materijal namenili 6,9 miliona dinara, a u toj opštini je, ističe, zaposleno 75 ljudi, što znači da je po zaposlenom izdvojeno 100.000 dinara.\nOn je dodao da se u opštinskim kancelarijama nalazio i studio TV Šabac, te da su postojale kancelarije nekih privatnih firmi i da je to pokazatelj zloupotrebe.\n"Svako ko je radio protivzakonito mora da odgovara. Sada je važno da konsolidujemo finansije opštine, da smanjimo neracionalne troškove i da taj novac usmerimo ka građanima", zaključio je Marjanović.\nOpština Stari Grad Marko Bastać Radoslav Marjanović zloupotreba službenog položaja


Piksijeva harizma polako osvaja Srbiju, fali mu jedna stvar da bi dostigao Antića | Vojvodina uživo\nNaslovna ‣ Sport ‣ Piksijeva harizma polako osvaja Srbiju, fali mu jedna stvar da bi dostigao Antića\nPiksijeva harizma polako osvaja Srbiju, fali mu jedna stvar da bi dostigao Antića\nSelektor dobija priliku da jednim udarcem napravi najveći trenerski uspeh i osvoji naklonost navijača\nReprezentaciju Srbije od vize za SP u Kataru sledeće godine deli još 90 minuta igre u Lisabonu. Izbor ne postoji. Piksijevoj ekipi igra samo dvojka u prestonici Portugala protiv Kristijana Ronalda i drugova, što neće biti jednostavan zadatak ako se uzme u obzir da je naš nacionalni tim u poslednjih 20 godina samo jednom pobedio tim iz Top 10 FIFA rang liste.\nDogodilo se to 2010. na Mundijalu u Južnoj Africi, protiv selekcije Nemačke, čuvenim golom Milana Jovanovića posle kojeg su strelac i njegovi saigrači završili u kanalu stadiona “Nelson Mendela” u Port Elizabetu.\nPosle tog neopisivog slavlja srpski fudbal se rezultatski vraćao na veliku scenu, ali igrački nismo izlazili iz kanala. Mlade reprezentacije i U20 selekcije umele su da pobede Španiju i Brazil, da iznenade velike i osvoje svetsku titulu, ali A tim se i pored plasmana na SP u Rusiju 2018. godine nije naigrao lepog fudbala, niti je pobeđivao velike ekipe.\nIzmeđu ostalih problema, taj detalj je izvučen kao povod da se tadašnjem selektoru Slavoljubu Muslinu uruči otkaz, jer cilj je postignut, ali se igra i atmosfera iz vremena Radomira Antića nije ni blizu toga ponovila.\nAko je čuveni Antara uspostavio merni sistem uspešnosti svojih naslednika, dokle je onda na toj lestvici dogurao Dragan Stojković Piksi?\nSa harizmom legendarnog fudbalera nije ni prišao Antićevoj popularnosti. Dovoljno je pogledati tribine, pa da stvar bude svima jasna! Piksi nije uspeo da prenese svoj optimizam navijačima, reprezentacija igra gotovo bez podrške, dok mu u javnosti i to malo autoriteta ruši Zvezdan Terzić pitanjem “Ko si ti da komentarišeš izgradnju nacionalnog stadiona, regularnost lige…”.\nPoređenje sa Antićem zasad deluje prikladnije ako se posmatra samo teren. Piksi je “apgrejdovana verzija” najpopularnije selektora zbog stila igre, kome nedostaje samo velika pobeda da bi dobio za to i potvrdu od navijača. Još nije prepoznato to što radi sa nacionalnim timom, zato mu je potrebno da raste zajedno sa ekipom i jedan instant uspeh, što bi sasvim sigurno bila pobeda u Lisabonu i plasman na Mundijal.\nMada ima dosta sličnosti u igri dve ekipe, treba reći da se Antićev tim suočavao sa jednostavnijim zadacima u formaciji 4-4-2. Ova postavka se zbog visokog postavljanja Milana Jovanovića i Miloša Krasića najčešće menjala u 4-2-4, tako da su malo slabije ekipe iznenađene jakim pritiskom i “blickrigom” bile nokautirane još u ranoj fazi utakmice.\nTaj tim Srbije imao je na prvi pogled veći defanzivni talenat i potencijal sa Nemanjom Vidićem, Branislavom Ivanovićem i Aleksandrom Kolarovom kao zamenom Ivici Dragutinoviću, ali je bio limitiran u nekim drugim aspektima igre.\nPiksijeva Srbija opet napada visoko sa dva klasična špica, Aleksandrom Mitrovićem i Dušanom Vlahovićem, kao nekada sa Nikolom Žigićem i Markom Pantelićem. Krila imaju podršku bekova, a zapravo transformisanih štopera Nikole Milenkovića i Strahinje Pavlovića, koji pri povratku u defanzivu zauzimaju unutrašnjost prostora ostavljajući bokove da ih brane Filip Kostić i Darko Lazović. Srbija izgleda ponovo ofanzivno potentno, stvaraju se prilike iz dugog poseda, baš kao i iz kontri jer ravnopravno se koristi hitrina Kostića ili Radonjić kao i imaginacija Dušana Tadića ili Sergeja Milinković-Savića.\nSrbija pravi šanse i ništa pogrešnog nema u oceni da ” orlovi” igraju lep fudbal. Nedostaje, međutim, još jedna kockica da ovaj Piksijev mozaik dobije konačni oblik, overu fudbalske vrednosti i ljubav navijača. Sve to dolazi o istom trošku ako 14. novembra u Lisabonu, prvi put posle 11 godina, bude oborena jedna velika svetska selekcija, što Portugal kao 7. na FIFA listi, bez dileme, jeste.\nfudbal, Piksi, reprezentacija\nNapredak Srbije, sada smo 25. na svetu: Pomak Orlova za tri mesta, tumbanje na vrhu\nKarijeva šuterska klinika, Bjelica duplirao šesticu: Voriorsi, posle drame, dobili i drugi tim iz Los Anđelesa (VIDEO)\nVrućina ubila šampiona, Majami zaledio Milvoki na -42: Janis ispod proseka, domaćini raspucani (VIDEO)\nZvezdin junak otkrio detalje iz svlačionice: Dali smo sve od sebe, uzeli važan bod! (VIDEO)\nPesma „Delija“ odjekuje, a Kanga „grmi“: Ajde, Cigani! (VIDEO)\nBogdan slavio, Bobi gledao: Atalanta demolirala Dalas\n“Pocrveneli” Stanojević se pravda za crveni: Ništa mu nisam rekao, nesporazum u komunikaciji


umar kremlev kk partizan nenad borovcanin svetsko prvenstvo u boksu\nOd danas, pa sve do 6. novembra se u Beogradu održava Svetsko prvenstvo u boksu, a u Srbiju je doputovao i prvi čovek svetskog boksa - Umar Kremlev.\nOno što je Đani Infantino za fudbal, Kremlev je za boks, s tim što Rus ima mnogo veće zasluge za mesto na kom je njegov sport trenutno.\nPredsednik Bokserskog saveza Srbije Nenad Borovčanin je Kremleva odveo na utakmicu Partizan - Krka dan uoči početka Svetskog prvenstva, a Rus je bez velike bombe, silnih obezbeđenja i sličnog došao i sa mesta kraj terena gledao meč.\nKremlev važi za jednog od najmoćnijih ljudi u sportu kako u Evropi, tako u svetu. Već nekoliko revolucionarnih poteza napravio je u "plemenitoj veštini", a jedan od takvih je upravo i Svetsko prvenstvo u Beogradu.\nTaj projekat je pripao Srbiji i Nenadu Borovčaninu kao prvom čoveku našeg boksa, a i velikom sportskom prijatelju Umara Kremleva, a prvenstvo u Beogradu bi trebalo da nadmaši sva prethodna.\nKako organizaciono, tako i po činjenici da se radi o prvom Svetskom prvenstvu u kom su obezbeđene bogate premije za osvajače medalja, što je takođe zasluga gore pomenutog Rusa i njegov jakih konekcija u svetu biznisa koje su obezbedile moćne sponzore.\nOsvajači medalja na AIBA Svetskom prvenstvu za muškarce u Beogradu 2021. prvi put u 75-godišnjoj istoriji AIBA će biti nagrađeni značajnim novčanim nagradama od strane ove krovne svetske organizacije. Novčani fond je postavljen na 2,6 miliona dolara. Nagrada za prvo mesto je 100.000 dolara, srebrna medalja donosi 50.000, a obe bronze u svakoj težinskoj kategoriji 25.000 dolara.\nU godinama kada milioni kruže oko profi boksa, Kremlev i njegovi saradnici, poput međuostalom i Borovčanina, se trude da popularizuju onaj iskonski, olimpijski boks, što im zasad ide odlično.\nVidećemo koliko je poraz od Genta kod kuće ostavio traga na Partizan, koji danas (13.30) ima jedno od najtežih gostovanja u Superligi - TSC-u, u Bačkoj Topoli. Ipak, crno-beli su vrlo dominantni u domaćem prvenstvu, pa je kvota na dvojku 1,20, a na kombinazziju 2&3+ 1,77. Pogledajte sve kvote kladionice MOZZART za TSC - Partizan.


Ispovesti - Nisu mi jasne žene koje se zapuste\nNisu mi jasne žene koje se zapuste nakon što se porode. I pod tim ne mislim da treba uvek da budu našminkane, sa sređenom frizurom i tip top obučene, već na zapuštanje u smislu lične higijene. Toliko mojih drugarica, nakon što su dobile bebu, prestale su da se tuširaju, da peru kosu, idu okolo masnokose, neumivene, u flekavoj odeći. Navodno nemaju vremena, a svo slobodno vreme, umesto da se dovedu u red, provode na fejsu i instagramu. I sama imam decu i neverovatno mi je da neko nema vremena ili snage da se istušira, opere kosu, baci prljavu odeću na pranje. I šta rade očevi te dece, hoće im pasti kruna s glave ako na pola sata pričuvaju bebu da se žena malo dovede u red?


Američka ministarka: Naš jednopolarni svet pod znakom pitanja - Sputnjik Srbija\nAmerička ministarka: Naš jednopolarni svet pod znakom pitanja\n10:45 06.09.2018 Preuzmite kraći link\nMinistarka unutrašnje bezbednosti SAD Karen Nilsen zabrinuta je zbog promene situacije u svetu koja preti „jednopolarnom svetu i načinu života Amerike“.\n„Ravnoteža snaga koja je decenijama bila karakteristična za međunarodni sistem se urušava. Jednopolarni svet Amerike se nalazi pod znakom pitanja. Vakum vlasti nastaje u celom svetu i brzo ga popunjavaju neprijateljske države, teroristi i transnacionalni kriminalci. Svi oni imaju zajednički cilj: žele da razruše naš način života i mnogi od njih seju haos, nestabilnost i nasilje“, izjavila je ona, govoreći u Univerzitetu „Džordž Vašington“.\nMinistarka je posebno istakla sajber bezbednost u kojoj kriminalci pokušavaju da pronađu ranjivo mesto kako bi pričinili štetu SAD. Ona je priznala da je vrlo teško iskoreniti takve pretnje.\nNilsenova je uporedila ozbiljnost pretnji u toj sferi sa situacijom uoči terorističkih napada 11. septembra 2001. godine.\nPrema njenim rečima, pretnja od strane inostranih američkih protivnika je najveća još od vremena Hladnog rata.\n„Takve države kao što su Kina, Severna Koreja i Rusija spremaju se da iskoriste sve elemente svoje nacionalne moći — finansijske, trgovinske, kibernetičke, špijunske, informacione — kako bi nas oslabili i promovisali svoje sopstvene interese“, rekla je ministarka.\nKao primer Nilsenova je navela ceo niz akcija za koje SAD tradicionalno optužuju Rusiju, počevši od situacije u Ukrajini, pa do „mešanja u srce američke demokratije — izbore“.


Ministarstvo trgovine SAD saopštilo je da je na "crnu listu" uvrstilo kineskog telekomunikacionog giganta "Huavej", kao i 70 osoba i firmi povezanih sa kineskom kompanijom, zbog navodne pretnje po državnu bezbednost.\nU saopštenju se navodi da Ministarstvo ima razloga da zaključi da je "Huavej" uključen u aktivnosti koje su suprotne državnoj bezbednosti i interesima spoljne politike SAD.\nMinistarstvo optužuje "Huavej" za obezbeđivanje zabranjenih usluga Iranu, zaobilaženjem sankcija SAD, kao i za pokušaje da ometa pravdu tokom istrage o navedenim kršenjima sankcija.\nAmerički ministar trgovine Vilbur Ros izjavio je da će nove mere sprečiti strana pravna lica da koriste američku tehnologiju na način koji potencijalno ugrožava državnu bezbednost i spoljnopolitičke interese SAD, javio je TAS.\nKINA UZVRATILA Peking odgovorio Trampu, uvedene NOVE CARINE na američku robu\nPredsednik SAD Donald Tramp juče je potpisao izvršnu naredbu kojom se ističe hitnost da se američke informacione i telekomunikacione tehnologije zaštite od spoljašnjih pretnji.\nRos će potpisanom odredbom dobiti ovlašćenja da nakon konsultacija sa šefovima drugih federalnih agencija blokira transakcije koje se smatraju pretnjom državnoj bezbednosti.\nTramp je u avgustu potpisao odredbu kojom se vladinim agencijama u SAD zabranjuje da koriste opremu koju proizvode „Huavej“ i kineska kompanija ZTE. "Huavej" je saopštio da će "bezrazložne restrikcije" ugroziti prava kineske kompanije.\nU saopštenju, koje je prenela agencija AFP, navodi se da ograničavanje poslovanja "Huaveja" neće učiniti SAD bezbednijim i jačim, već će samo ograničiti Vašington na inferiornije i skuplje alternative.\nBolton najavio proširenje "crne liste" za Kubu\nCRNA LISTA EU Dodato još 10 zemalja i teritorija\nSAD stavljaju na CRNU LISTU i kinesku firmu za video nazdor?\nHLADNI RAT KIJEVA I BUDIMPEŠTE Ukrajina premestila vojne jedinice na granicu, Mađarska traži pomoć NATO-a\nAustrijski kancelar Sebastijan Kurc razgovarao je s predstavnicima parlamentarnih partija u nastojanju da spreči izglasavanje nepoverenja prelaznoj vladi, koja je od juče na vlasti, i naglasio da će ona voditi brigu o očuvanju stabilnosti zemlje do prevremenih izbora i formiranja nove.\nMinistar inostranih poslova Rusije Sergej Lavrov doputovaće u utorak, 28. maja, u dvodnevnu radnu posetu Sloveniji, gde će se sastati sa visokim zvaničnicima, saopštila je portparol Ministarstva Marija Zaharova.


Ako ostanem (If I Stay) - Film - mojtv.net\nŽivot mlade Mije drastično se menja nakon saobraćajne nezgode zbog koje pada u komu\n, 2014., , 107 min.\nMija Hol (Kloi Grejs Morec) je mislila da će joj najteže biti da odluči da li da juri svoje muzičke snove na Džulijardu ili da krene nekim drugim putem sa ljubavlju svog života, Adamom (Džejmi Blekli). Ali ono što je trebalo da bude bezbrižna porodična vožnja, menja sve u jednom trenutku i njen život visi o koncu. Zaglavljenoj između života i smrti, preostaje joj samo još jedna odluka koja neće odrediti samo njenu budućnost, već i njenu sudbinu. Film „Ako ostanem“ zasnovan je na istoimenom bestseleru.\nMarjut Maristo, Amanda Pilke, ...\nMlada žena daje sve od sebe kako bi spasila svoju nepravedno optuženu i zatvorenu majku\nLeft To Die: ...\nBarbara Hershey, Rachael Leigh Cook, ...\nPaddy Considine, Peter Capaldi, ...\nDen allvarsamma ...\nMichael Nyqvist, Sverrir Gudnason, ...\nFilm prikazuje uspon komičarke u industrijskoj severnoj Engleskoj 1970-ih i 1980-ih\n102min, Velika Britanija 2017\nDiane Morgan, Stephen Graham, ...\nRežija: Steven Dhoedt\nSeptembarska premijera koju ne treba propustiti


Dermoskopija i uklanjanje mladeža i pigmentnih promena na koži – Bt Poliklinika\nDermoskopija je osnovna dijagnostička metoda za rano otkrivanje mladeža, melanoma, karcinoma kože i svih ostalih pigmentnih promena na koži.\nMladeži su potpuno normalna pojava i svako od nas ih ima u određenoj meri. Međutim, ako primetite da je neki mladež promenio veličinu, boju ili oblik, to može biti prvi znak da se nešto ozbiljno dešava.\nDermoskopija je potpuno bezbolna i neinvazivna metoda kojom se na osnovu mikroskopske analize promene na koži postavlja veoma precizna dijagnoza (tačnost 95-99%).\nNakon dermoskopskog pregleda, pigmentne promene i mladeže možemo ukloniti pomoću radiotalasa ili hirurškom intervencijom.


Vanredno u Zvezdi, šta će Čović saopštiti? - Sportske.net\nZakazana pres konferencija, novinarima upućen poziv iz Crvene zvezde.\nČović ipak nije mogao da čeka do sutra, večeras otkrio najvažniju informaciju!Nezvanično - Ovo je epilog razgovora Tomića i Čovića?"Delije" bruje o OVOM tajm autu Tomića u Novom Mestu!Tomić nije dužio nakon poraza od Krke, sve objasnio u tri rečenice!"Delije" zaboleo poraz od Krke, svi u isti glas - ostavka! (TVITER)\nNavijači Crvene zvezde poslednjih godina nisu navikli da njihov tim već na početku sezone uđe u seriju poraza, a ekipi Milana Tomića se upravo to dešava ovih dana.\nMnogi su mislili da je poraz od Primorske u četvrtfinalu Superkupa ABA lige bio samo slab dan, pogotovo posle trijumfa nad Fenerbahčeom nešto kasnije u drugom kolu Evrolige, ali baš posle te utakmice usledio je niz od tri poraza (Budućnost, Makabi, Krka).\nOvaj poslednji od sinoć najviše je zaboleo Zvezdine pristalice, a neposredno posle meča u Novom Mestu, trener Milan Tomić je priznao da u timu ima dosta problema i da se ''moraju doneti neke odluke''.\nDan kasnije, novinarima je iz Crvene zvezde stigao poziv na vanrednu konferenciju za medije, na kojoj će se javnosti obratiti predsednik kluba Nebojša Čović.\nKonferencija je zakazana za utorak u 14 časova u prostorijama kluba na Malom Kalemegdanu.


EP zabrinut zbog problema sa vladavinom prava u oblasti životne sredine u Srbiji - JUGPRESS\nEP zabrinut zbog problema sa vladavinom prava u oblasti životne sredine u Srbiji\nPoslanici Evropskog parlamenta su u okviru debate o ljudskim pravima, demokratiji i vladavini prava raspravljali o rezoluciji o prisilnom radu u kineskoj fabrici Linglong u Zrenjaninu i ekološkim protestima u Srbiji i taj dokument treba da bude izglasan kasnije danas (16. decembra).\nU predlogu rezolucije se izražava duboka zabrinutost zbog navodno prinudnog rada, kršenja ljudskih prava i trgovine ljudima u vezi sa oko 500 Vijetnamaca koji rade na izgradnji kineske fabrike guma Linglong i traži od srpskih vlasti da taj slučaj pažljivo istraže i obaveste EU o zaključcima istrage.\nSrbija se poziva da unapredi usklađenost sa EU zakonima o radu, usvoji novi zakon o pravu na štrajk, reši problem neprijavljenog rada i izmeni zakon o inspekcijskom nadzoru kako bi bio usklađen sa relevantnim konvencijama Međunarodne organizacije za rad.\nU rezoluciji se izražava duboka zabrinutost zbog ozbiljnih problema sa korupcijom i vladavinom prava u oblasti životne sredine, zbog nedovoljne transparentnosti i zbog procene ekoloških i socijalnih uticaja infrastrukturnih projekata, ukljući kineske investicije i zajmove, kao i one multinacionalnih kompanija poput Rio Tinta.\nU tom kontekstu ukazuje se na otvaranje klastera 4 o zelenoj agendi i održivom povezivanju u pregovorima sa EU a srpske vlasti se pozivaju da prate “legitimne zabrinutosti izražene u ekološkim protestima i hitno se pozabave tim problemima”.\nZabrinutost se u dokumentu izražava i zbog povećanog kineskog uticaja u Srbiji i na Zapadnom Balkanu i ističe da zakoni Srbije o radu i životnoj sredini moraju da važe i za kineske kompanije koje posluju u zemlji.\nU dokumentu se izražava duboka zabrinutost i zbog sve većeg nasilja esktremističkih i huliganskih grupa protiv mirnih ekoloških demonstracija i žali zbog “količine sile” koju je policija upotrebila protiv demonstranata… i takođe oštro osuđuje svako kršenje prava na mirno okupljanje.\n“Pozivaju se srpske vlasti da istraže slučajeve protesta tokom kojih je policija navodno prekoračila ovlašćenja ili nije zaštitila demonstrante od nasilja i njihovo pravo na mirno okupljanje”, navodi se u rezoluciji i takođe se pozivaju vlasti da javno osude postupke huligana protiv demonstranata.\nU dokumentu se izražava zabrinutost i zbog ograničenog vremena i prostora za otvorenu raspravu o Zakonu o referendumu i narodnoj inicijativi i amandanima na Zakon o eksproprijaciji i konstatuje povlačenje Zakona o eksproprijaciji i usvajanje izmena Zakona o referendumu.\nTakođe se izražava žaljenje zbog dugoročnih trendova medijske pristrasnosti i brisanja granice između aktivnosti državnih službenika, policije i stranačkih političara, kao i pogoršanja slobode medija i sve više vređanja, zastrašivanja, čak i govora mržnje prema poslanicima opozicije, nezavisnim intelektulacima, NVO, novinarima i istaknutim pojedincima.\n“Od vlasti Srbije se traži da hitno preduzmu mere za garanciju slobode izražavanja i nezavisnosti medija i da obezbede odgovarajuće istrage u tim slučajevima”, navodi se predlogu rezolucije.\nTakođe se žali zbog nedavnih napada na opozicionu političarku Mariniku Tepić na etničkoj osnovi, koji su se odigravali na od strane vlade sponzorisanim TV kanalima, i pozivaju se srpske vlasti da se suprostave sužavanju prostora za civilno društvo i nezavisne medije i obezbede da oni radi bez ikakvih ograničenja.\nKomisija i Spoljnopolitička služba EU se pozivaju da ojačaju saradnju i podršku civilnog društva, nevladinih organizacija i nezavisnih medija.\nVlada Srbije se poziva da radi na efikasnim i proverljivim osnovnim reforma i da se bavi strukturnim reformama i nedostacima u oblastima vladavine prava, osnovnih prava, slobode medija, borbe protiv korupcije i funkcionisanja demokratskih institucija i javne administracije.\nU rezoluciji se pozdravlja činjenica da je članstvo u EU i dalje strateški cilj Srbije, ohrabruju srpske vlasti da nedvosmislenije izražavaju posvećenost vrednostima EU u javnim debatama i očekuje jasna posvećenost Srbije, “na rečima i na delu”, ispunjavanju obaveza u pretpristupnom procesu.\nEvroparlamentarci su naveli i da očekuju da otvaranje klastera 4 rezultira obnovljenom težnjom ka punoj primeni EU standarda.\nNa kraju Evropski parlament nalaže svom predsedniku da rezoluciju uputi predsednicima Evropskog saveta i Evropske komisije, šefu diplomatije EU, vladama i parlamentima članica EU i predsedniku, vladi i parlamentu Srbije.\nNa predlogu rezolucije bili su angažovani poslanici iz Evropske narodne partije, Socijalista i demokrata, Obnovimo Evropu, Zelenih i Evropskih konzervativaca i reformista.


Migranti u BiH će biti smešteni humano, zatvaranje granica zavisi od EU\n► Migranti u BiH će biti smešteni humano, zatvaranje granica zavisi od EU\nU Sarajevu je danas održan "konsultativni sastanak" zbog rasta prilva migranata u BiH, a predsedavajući Saveta ministara BiH Denis Zvizdić je potom izjavio da će migranti biti "smešteni na human način, dostojan čoveka".\nNaveo je da su na sastanku date smernice daljeg delovanja operativnog štaba koji će pratiti dolazak migranata.\nPo rečima Zvizdića, broj migranata koji stižu svakodnevno se početkom maja povećao sa 60 do preko stotinu dnevno.\nPredsedavajući Saveta ministara je najavio i jaču kontrole državne granice.\n"Očekujemo stručnu i tehničku, a posebno finansijsku pomoć kako bismo prihvatili izbeglice", a planovi će sutra biti razmotreni na sednici Saveta ministara BiH, rekao je Zvizdić.\nNa sastanku su bili Zvizdić, ministar bezbednosti BiH Dragan Mektić, ministar ekonomskih odnosa i spoljne trgovine BiH Mirko Šarović, direktor Službe za poslove sa strancima Slobodan Ujić, ali i ambasadorka SAD Morin Kormak.\nMektić je posle sastanka rekao da se "neće dozvoliti nikakva šatorska naselja kao pritisak na državu".\nOn je ocenio je problem mnogo veći u odnosu na migrantsku krizu iz 2014. godine, kada su izbeglice samo prolazile kroz BiH, jer su granice tada bile otvorene.\n"Sada granice nisu otvorene i radi se o ilegalnim grupama koje ulaze u BiH. Idu od Turske, preko Grčke, Albanije, Srbije, Crne Gore i zatim jednim krakom preko BiH", naveo je Mektić.\n"U maju se drastično povećao broj ilegalnih migrata, jer je deo ostao zaglavljen u Srbiji, blizu deset hiljada. Sada se taj talas pokrenuo i zbog promena Zakona o azilu u Srbiji. Mislim da se broj povećava na celoj ruti", kazao je Mektić.\nMinistar bezbednosti je rekao da će zatvaranje granica BiH za migrante zavisiti od ponašanja država Evropske unije.\n"Ako se bude stvarala ova vrsta pritiska da Evropska unija i države Evropske unije drastično zatvaraju granicu, mi ćemo morati uraditi isto. Imamo probleme finansijskog i svakog drugog karatera u BiH. To je izuzetno skup posao. Moraćemo upravljati procesom tako da ne postanemo krajnja destinacija" migranata, istakao je Mektić.\nGodišnji nacionalni program BiH (NAP) koji bi značio aktivaciju Akcionog plana za priključenje BiH NATO (MAP) nije se našao na dnevnom redu sednice Saveta ministara BiH koja je danas održana u...\nPosle višemesečne međunarodne istrage uhapšeno je šest članova kriminalne grupe u Beogradu, Lazarevcu i Aranđelovcu koji se sumnjiče da su krijumčarili migrante iz Srbije na teritoriju...


12.09.2021 10:41 Autor: Fena\nNa putevima u Bosni i Hercegovini jutros se saobraća po suhom kolovozu uz slabiju frekvenciju vozila, a vozačima na svim dionicama savjetuje se oprezna vožnja, prilagođena uvjetima na putu.\nPovodom održavanja penjačkog festivala, “Drill and Chill Festival”, na lokaciji kanjona “Tijesno” (u blizini rafting slalom staze), do 18. septembra svakodnevno od 11 do 11.45 sati obustavlja se saobraćaj na magistralnom putu Karanovac-Crna Rijeka i preusmjerava na alternativni pravac Banja Luka-Čađavica-Mrkonjić Grad.\nZbog radova u tunelu Crnaja na dionici Konjic-Jablanica, od sutra (13. septembra), tokom dana saobraćat će se naizmjenično-jednom trakom, uz regulaciju semaforima. U noćnim satima (23.00-04.30 sati) saobraćaj će u tunelu biti obustavljen.\nDrivuša, izvode se radovi na izgradnji pristupnog puta za most “Drivuša” s privremenim priključkom na magistralni put M-17. Saobraća se usporeno u zoni izvođenja radova.\nPROČITAJTE Zbog izvlačenja teretnog vozila obustavljen saobraćaj na putu Ljubogošta-Sokolac\nPROČITAJTE Iz BIHAMK-a upozoravaju vozače na učestale odrone na putu\nU svrhu provođena pilot projekta pretvaranja dijela saobraćajnice u pješačku zonu obustavlja se saobraćaj u ulici Rustempašina (od raskrsnice sa ulicom Ibrahima Ljubovića do ulaska u autobusni terminal Ilidža) svakog petka od 17 do 24 sata, svake subote i nedjelje od 00 do 24 sata i svakog ponedjeljka od 00 do 05 sati.\nZbog izvođenja radova na rekonstrukciji vodovodne i kanalizacione mreže, u vremenu od 08 do 18:00 sati, obustavlja se saobraćaj u ulici Jukićeva (od ulice Muhameda Hadžijahića do ulaza u Bosnalijek).\nZbog izvođenja sanacionih radova usporeno se saobraća u ulicama: Maršala Tita, Zlatikuša, Zaima Šarca, Srebrenička, Čadordžina, Zaima Šarca, Hamdije Kreševljakovića, Tepebašina, Zlatnih Ljiljana (Hadžići), Marka Marulića i Skenderpašina.\nTagovi: BIHAMK granice gužve na granicama\nU BiH se saobraća po vlažnom kolovozu uz pojačanu frekvenciju vozila\nKolovoz pretežno mokar ili vlažan, na području Livna jaki udari vjetra\nBIHAMK: Putujte samo u nuždi, pojačan ulazak teretnih vozila na prijelazu Bosanska Gradiška


Zenica ponudila da bude domaćin Svjetskog odbojkaškog prvenstva - Naša riječ Zenica\nZenica ponudila da bude domaćin Svjetskog odbojkaškog prvenstva\nGradonačelnik Zenice Fuad Kasumović razgovarao je prošle sedmice s potpredsjednikom Odbojkaškog saveza Bosne i Hercegovine Alijom Fatićem, kojem je tom prilikom predložio da Zenica, BiH i OS BiH budu domaćini Svjetskog odbojkaškog prvenstva za seniore ove godine. Svjetska odbojkaška federacija FIVB objavila je kako je zbog agresije na Ukrajinu, Rusiji oduzeto domaćinstvo Svjetskog odbojkaškog prvenstva koje će se održati u avgustu i septembru ove godine.\n– Grad Zenica je tokom 2020. i 2021. godine bio više nego uspješan domaćin međunarodnih odbojkaških takmičenja pod ingerencijom Evropske odbojkaške federacije CEV. Imamo sjajnu saradnju s Odbojkaškim savezom FBiH i OS BiH, kao i sve uslove za organizaciju jednog ovako velikog događaja koji bi bio idealna prilika za promociju našeg grada i države -kaže Kasumović.\nSvoj optimizam Kasumović temelji i na pozitivnim reakcijama međunarodnih odbojkaških zvaničnika nakon takmičenja u Gradskoj areni „Husejin Smajlović“. Iz sjedišta Evropske odbojkaške federacije čak su i obećali kako će Zenica u skoroj budućnosti dobiti domaćinstvo završnice jednog od elitnih evropskih klupskih takmičenja.\n– Evropsko prvenstvo za juniorke bio je najveći sportski događaj u svijetu u 2020. godini, u jeku pandemije korona virusa. Svima su još svježa sjećanja na tu veličanstvenu organizaciju, za što su Grad Zenica i lično gradonačelnik Kasumović, kao i OS BiH, dobili specijalnu zahvalnicu Aleksandra Boričića, predsjednika CEV-a. Ideja Kasumovića je za svaku pohvalu, svakako ćemo je podržati i s njom upoznati prije svega gospodina Boričića, a potom i CEV -izjavio je Fatić.\nOlimpijski pobjednik iz Pekinga, reprezentacija Francuske i aktuelni svjetski prvaci Poljaci ranije su objavili kako će bojkotovati Svjetsko prvenstvo u Rusiji, a FIVB je objavio da će novi domaćin biti određen naknadno.


Direktni prenosi mečeva 27.kola Linglong Tire Super lige Srbije\nOd subote do ponedeljka na programu su svi mečevi 27. kola Linglong Tire Super lige Srbije u takmičarskoj sezoni 2020/21. Bićete u prilici da pratite direktan televizijski prenos tri izuzetno zanimljiva susreta, i to: Čukarički – Radnički Niš, Voždovac – Crvena zvezda i Partizan - Zlatibor. Događanja na preostalih sedam mečeva možete ispratiti putem multiprenosa koji će ponovo biti realizovan od strane TV Arena sport.\nČUKARIČKI – RADNIČKI NIŠ (subota 13. mart, 16:00 časova, TV Arena sport 1)\nDerbi meč 27. kola Linglong Tire Super lige Srbije igra se u Beogradu gde ekipa Čukaričkog dočekuje goste iz Niša, ekipu Radničkog. Nema sumnje da su ’’brđani’’ ove sezone znatno uspešniji tim i da imaju ulogu favorita na svom stadionu, ali tradicija kaže da su protiv Nišlija u dosadašnjim duelima vrlo retko stizali do sva tri boda. Domaćini su tokom aktuelne sezone zabeležili petnaest pobeda, uz šest remija i pet poraza, pa sa 51 bodom na svom kontu trenutno zauzimaju 4. mesto na tabeli. U prethodnom kolu su kao gosti poraženi u duelu sa ekipom Crvene zvezde, a rezultat je bio 2:0. Gosti su tokom aktuelne sezone zabeležili jedanaest pobeda, uz četiri remija i jedanaest poraza, pa sa 37 bodova na svom kontu trenutno zauzimaju 9. mesto na tabeli. U prethodnom kolu su kao domaćini savladali ekipu TSC-a, a rezultat je bio 2:0. Prethodni duel ovih rivala odigran u prvom delu sezone u Nišu završen je podelom bodova, a rezultat je bio 0:0.\nMULTIPRENOS – 4 UTAKMICE (nedelja 14. mart, 13:00 časova, TV Arena sport 1)\nU nedeljnom multiprenosu bićete u prilici da ispratite dešavanja na sva četiri meča 27. kola Linglong Tire Super lige Srbije koji počinju u 13:00 časova. Na programu su mečevi Inđija – Novi Pazar, Javor Matis – Rad, Napredak – OFK Bačka i Mladost – Metalac (noseća utakmica). Multiprenos će biti emitovan na prvom programu TV Arena sport.\nMULTIPRENOS – 3 UTAKMICE (ponedeljak 15. mart, 14:00 časova, TV Arena sport 1)\nU ponedeljak u multiprenosu bićete u prilici da ispratite dešavanja na sva tri meča 27. kola Linglong Tire Super lige Srbije koji počinju u 14:00 časova. Na programu su mečevi Proleter – Spartak ŽK, TSC – Mačva i Radnik – Vojvodina (noseća utakmica). Multiprenos će biti emitovan na prvom programu TV Arena sport.\nVOŽDOVAC – CRVENA ZVEZDA (ponedeljak 15. mart, 16:05 časova, TV Arena sport 1)\nJedan od najzanimljivijih mečeva 27. kola Linglong Tire Super lige Srbije igra se u Beogradu gde ekipa Voždovca dočekuje gradskog rivala, ekipu Crvene zvezde. Težak poraz ’’zmajeva’’ u prvom delu sezone zasigurno je veliki motiv za njih da se ovoga puta prikažu u znatno boljem izdanju i da pokušaju da naprave iznenađenje. Domaćini su tokom aktuelne sezone zabeležili devet pobeda, uz šest remija i jedanaest poraza, pa sa 33 boda na svom kontu trenutno zauzimaju 11. mesto na tabeli. U prethodnom kolu su kao gosti poraženi u duelu sa ekipom Metalca, a rezultat je bio 2:1. Gosti su tokom aktuelne sezone zabeležili dvadeset četiri pobede i dva remija, pa sa 74 boda na svom kontu trenutno zauzimaju 1. mesto na tabeli. U prethodnom kolu su kao domaćini savladali ekipu Čukaričkog rezultatom 2:0, a potom u zaostalom meču Mačvu rezultatom 4:0. Prethodni duel ovih rivala odigran u prvom delu sezone na stadionu ’’Rajko Mitić’’ ekipa Crvene zvezde je rešila u svoju korist, a rezultat je bio 6:0.\nPARTIZAN – ZLATIBOR (ponedeljak 15. mart, 18:10 časova, TV Arena sport 1)\nPoslednji meč 27. kola Linglong Tire Super lige Srbije igra se u Beogradu gde ekipa Partizana dočekuje goste iz Čajetine, ekipu Zlatibora. Crno-beli se nalaze u fantastičnoj formi i u izuzetno dugačkoj seriji pobeda, što im daje nadu da mogu da sustignu najvećeg rivala u borbi za titulu, ali nema sumnje da će gosti dati sve od sebe da naprave prvorazredno iznenađenje. Domaćini su tokom aktuelne sezone zabeležili dvadeset jednu pobedu, uz dva remija i tri poraza, pa sa 65 bodova na svom kontu trenutno zauzimaju 2. mesto na tabeli. U prethodnom kolu su kao gosti savladali ekipu Rada, a rezultat je bio 0:5. Gosti su tokom aktuelne sezone zabeležili pet pobeda, uz šest remija i petnaest poraza, pa sa 21 bodom na svom kontu trenutno zauzimaju 18. mesto na tabeli. Prethodni duel ovih rivala odigran u prvom delu sezone u Užicu ekipa Partizana je rešila u svoju korist, a rezultat je bio 0:1.


CROSSFLOW filtracija vina\nUvodjenjem generacije Oenoflow sistema, XL serije, vinarije postavljaju nove standarde u povećanju kvaliteta brendova, prinosa i efikasnosti. Kompaktnija struktura postolja, smanjenje otpadnog materijala i bolja kontrola parametara procesa, omogucava vinarijama svih velicina da reduciraju radne troškove i da povecaju prinose, uz održanje kvalitativnih karakteristika vina.\nPall Oenoflow filtracioni sistemi su najpoželjnija tehnologija u industriji proizvodnje vina. Sa više od dvadeset godina iskustva sa cross-flow sistemima i milionima hektolitara profiltriranog vina, Pall ima stotine sistema u eksploataciji gde god se vino proizvodi, priprema ili flašira.\nSistemi sa šupljikavim vlaknima omogucavaju vinarijama da otklone sve vrste suspendovanih necistoca iz vina pouzdanim, reproduktivnim i jednostavnim korakom. Prečišćavanje se postiže bez upotrebe bilo kakvih pomocnih filtracionih sredstava, centrifugalnih sila ili uticaja na hemijske, fizičke i organoleptičke komponente vina\nKorišcenjem dokazanih simteričnih PVDF membrana, Oenoflow XL sistem moduli nude veliku radnu površinu (preko 21 m2) za pouzdane brzo-protočne performanse.\nKao dodatak, ovi moduli sa velikom radnom površinom i visokom stopom protoka Pall-u dozvoljavaju da proizvodi kompaktnije, i na osnovu toga, ekonomičnije sisteme.


TANJUG | ILGA: Srbija na 30. mestu po poštovanju ljudskih prava\nILGA: Srbija na 30. mestu po poštovanju ljudskih prava\nNa rang listi o poštovanju ljudskih prava Međunarodne gej, biseksualne, trans i interseks asocijacije Evrope i centralne Azije (ILGA), Srbija se, među 48 ocenjivanih zemalja, nalazi na 30. mestu.\nBRISEL - Na rang listi o poštovanju ljudskih prava Međunarodne gej, biseksualne, trans i interseks asocijacije Evrope i centralne Azije (ILGA), Srbija se, među 48 ocenjivanih zemalja, nalazi na 30. mestu.\nIstraživanje je ocenilo 48 država prema kategorijama koje obuhvataju govor mržnje, diskriminaciju, priznavanje različitih vrsta polova, politiku azila, porodične vrednosti i vrednosti civilnog društva.\nRadović: Stanje LGBT populacije u Toplici menja se na bolje\nStanje LGBT populacije u Toplickom okrugu menja se u pozitivnom smislu poslednjih godina, kaže aktivsta i borac za LGBT prava iz Kuršmlije Stefan Radović, povodom 17. maja, Međunarodnog dana borbe protiv homofobije, bifobije i transfobije.\nOn je naveo da je problem što se LGBT osobe iz malih sredina teško odlučuju da se obrate institucijama zbog nespremnosti da otkriju svoju seksualnu orijentaciju.


Logistika 4.0 | Rečnik transporta\nPod Logistikom 4.0 se podrazumeva najsavremenija logistika koja obuhvata umrežavanje, digitalizaciju i Cloud-Computing. Shodno tome, zadatak logističara više nije ograničen – kao ranije – na sam transport, već se oslanja i na funkcije van preduzeća i funkcije koordinacije logistike u celokupnom lancu isporuke.\nPojam Logistika 4.0 je zasnovan na konceptu Industrije 4.0, koji je prvi put upotrebljen 2011. godine u Hanoveru, na IAA sajmu za komercijalna vozila. Shodno tome, nalazimo se u četvrtoj industrijskoj revoluciji. Prva se dogodila kada je upotrebljena energija vodene pare, druga sa korišćenjem električne energije i uvođenjem pokretnih traka. Treća industrijska revolucija – koja se još naziva i digitalnom revolucijom – započela je sa automatizacijom proizvodnje i korišćenjem elektronike, kao što je npr. programibilni logički kontroler.\nLogistika 4.0 nastavlja taj trend korišćenjem moderne informacione i komunikacione tehnike. Pametni i digitalno umreženi sistemi treba da omoguće ljudima, mašinama, postrojenjima, logistici i proizvodima da direktno međusobno komuniciraju. Kada se logistika u što ranijoj fazi u uključi u lanac snabdevanja, postiže se optimizacija „just-in-time“ proizvodnje. S druge strane, prevoznici se nadaju većoj sigurnosti planiranja, još boljem iskorišćenju svog voznog parka i kraćim vremenima čekanja na mestima utovara/istovara.


A. P. 10. juna 2007. 00:00\nPored raznih trikova kojima se ljudi služe tokom razgovora s novim poslodavcem, novim šefom ili kolegama na novom poslu svakako bi trebalo napomenuti da postoje i neke veoma tipične situacije kojima su skloni pojedini pregovarači ne bi li na taj način za sebe izdejstvovali što bolju poziciju. Naravno, sopstveni interes se stavlja u drugi plan, a u prvi se uvek stavlja kompanija. Međutim, da li je baš uvek tako? Pregovaranje je igra kompromisa i vi morate biti spremni da je odigrate do kraja.\nDa biste bili u mogućnosti da lakše prepoznate određene situacije u kojima sagovornik pokušava da manipuliše vama i da vas na taj način „dobije“, treba da povedete računa o tipičnim taktikama sagovornika koji su opasni ponajpre zbog toga što ih možemo opisati kao verzirane u svom poslu.\nJedna od često korišćenih taktika jeste stvaranje neprijatnosti kod sagovornika. Ovo je ujedno i specifična vrsta pritiska kojim se pojedini ljudi služe ne bi li u što kraćem roku naterali svog sagovornika da prekine novonastalu situaciju pristajući najčešće i na najnepovoljnije uslove zarad izbegavanja nelagodnosti koju oseća. Da li se ovakav postupak može oceniti kao diplomatski ili samo lukav – procenite sami.\nVeoma slična ovoj jeste situacija u kojoj jedan sagovornik provocira vašu nesigurnost i nezadovoljstvo mišljenjem drugih ljudi o vama. Preterana zavisnost od mišljenja drugih o nama samima, strah i lična nesigurnost mogu vas naterati da se povučete u sebe ili čak i sukobite sa svojim sagovornikom. Nesigurnost je i inače veoma plodno tle za kontrolu sagovornika nad vama, a u tom slučaju gotovo je sasvim izvesno da ćete te pregovore, ako ste i pokušali da ih vodite – izgubiti. Napravite svoju listu ljudi do čijeg vam je mišljenja stalo, a ostalima nemojte dozvoljavati da manipulišu vašim raspoloženjem.


Veliki šef koji vodi računa o svemu što se događa u rijalitiju "Zadruga 2" je objasnio da su zapravo hteli da vide da li će Lazar Čolić Zola patiti za Miljanom Kulić, kako bi se Miljana i Marija uverile u njegova osećanja .\nSPAKOVALE DŽAKOVE I OTIŠLE Miljana i Marija napustile rijaliti?! (VIDEO)\nMILJANA I MARIJA SU DISKVALIFIKOVANE Evo koju sumu će morati da isplate, a i šta na sve ovo kaže Zola\nPo povratku u rijaliti šou program "Zadruga 2" Miljana i Zola su se strasno ljubili, a Nišlijka je svom vereniku ispričala kako joj je mnogo nedostajao.\nMiljana i Marija su po izlasku iz "Zadruge 2" viđene na benzinskoj pumpi kada je mlada mama rekla da je baš briga za sve i da želi da sačuva živce za dete kao i da je baš briga za to što bi trebalo da lati 50.000 evra jer je sedeam godina po rijalitijima i ima kod kuće 250.000. Više o tome pročitajte OVDE.\nKija trenutno ima najveći hit u Srbiji, a mnogima je promakla TAJNA PORUKA upućena Slobi u pesmi!


Celjske mesnine otvaraju restorane u Beogradu i Novom Sadu | SEEbiz.eu\nObjavljeno: 23.10.2021 / 12:25\nDirektor i vlasnik Celjske mesnine koja su u Srbiji prisutne s brendom “Z’dežele”, i predsednik udruženja GIZ Mesne industrije Slovenije Izidor Krivec rekao je da se uvek zalaže da se kupuje domaće, pa tako i da u Srbiji domaća hrana bude na prvom mestu, ali da zbog svog kvaliteta i bezbednosti slovenačka hrana zaslužuje drugo mesto.\nOn je rekao da je cilj da proizvodi mesne industrije iz Slovenije, koji ispunjavaju najviše standarde EU, budu na tržištu Srbije puno više od dosadašnji četiri odsto svežeg mesa i mikrokonfekcije odnosno 4,3 odsto prerađevina.\nIstakao je da su proizvodi iz Slovenije daleko prihvatljiviji po pitanju bezbednost jer se prave od mesa u kome je prisustvo antibiotika na daleko manjem nivou nego kod zemalja većih izvoznika u Srbiju.\nUdruženi slovenački proizvođači su uspeli da zaštite Kranjsku kobasicu u EU, pa su Celjske jedna od 13 sertifikovanih proizvođača po proverenoj recepturi i strogim uslovima kvaliteta, a ova kompanija konkuriše i pršutama Lokev s’ krasa i Kobjeglava.\nKako mesna indusrija Slovenije 30 odsto svinja uzgoji u svojoj zemlji, a ostatak uveze pre svega iz Austrije Krivec je istakao da se raduje približavanju Srbije EU što će olakšati kupovinu svinja iz naše zemje.\nOn je otkrio da su Celjske imala razgovore o preuzimanju nekih mesnih industrija u Srbiji, ali i da su odluke o takvim investicijama odložene usled pandemijske situacije.\nKako je naveo, korona je smanjila prihod Celjske po pet odsto u svakoj godini, a ukupna poskupljenja sirovina i energije vodiće ka poskupljenjima proizvoda koji će, očekuju Krivec, biti između sedam i 15 odsto.\nCeljske tradiciju baštine sa kraja 19. veka, a godišnje uz prodaju 13.000 tona svežeg mesa, 7.000 tona prerađevina od čega je 2.000 tona suhomesnatih proizvoda, ostvaruje prodaju od 80 miliona evra.\nKrivec je ohrabrio srpske kompanije iz mesne industrije da u procesu priključivanja EU iskoriste sredstva i nabave nove tehnologije koje će omogućiti dalji rast kvaliteta u Srbiji.\nDirektor Celjskih u Srbiji Goran Mioković izneo je procenu da će na našem tržištu ove godine ostvariti prihod od 2,5 miliona evra, te da je u segmentu pršuta najača u Srbiju, i najavio da je cilj rast prodaje od 15 do 20 posto godišnje.\nOn je istakao da iz Celjskih u Srbiju stižu proizvodi koji ispunjavaju visoke EU standarde, kao i da još uvek nisu markom “Z’dežele” pokrili 2,5 miliona građana Srbije, što je čitava Slovenija.\nMioković je najavio da će Celjske do kraja 2022. godine otvoriti svoje restorane u Beogradu i Novom Sadu, koji će biti autentični, a omogućiće još jaču promociju.\nGeneralna sekretarka GIZ Mesne industrije Slovenije Ana Ahčin prednosti oznaka kvaliteta proizvoda dobijenih od EU objasnila je kroz primer kranjske kobasice čija je prodaja posle zaštite rasla 10 do 12 odsto godišnje.\nOna je istakla da sertifikacija po EU standardima obezbeđuje veću prepoznatljivost, konstantan kvalitet i bezbenost za stolom potrošača.\nTagovi: Celjske mesnine, Beograd, Novi Sad, Izidor Krivec


Treću godinu zaredom Beograd će biti domaćin najvećeg regionalnog Sajma fitnesa, velnesa i zdravlja pod nazivom Belfis 2019. Od 4. do 6. oktobra u Hali 3 Beogradskog sajma na oko 5.000 kvadratnih metara izložbenog prostora biće predstavljeni svi noviteti iz sveta fitnesa, bodibildinga, najnovije sprave za vežbanje, sportski rekviziti, ali i sve novine vezane za suplementaciju.\nOrganizator ove manifestacije je Savez za rekreaciju i fitnes Srbije, pokrovitelji su Ministarstvo omladine i sporta i Grad Beograd, a Sajam fitnesa će u petak, 4. oktobra u 12 sati svečano otvoriti Predrag Peruničić, državni sekretar za sport, u prisustvu Andrije Mladenovića, pomoćnika gradonačelnika Beograda.\nShodno osnovnoj ideji za organizaciju ovog sajma, a to je promocija bavljenja rekreacijom i fizičkom aktivnošću u cilju očuvanja zdravlja, posetici će biti u prilici da vežbaju u tri različite zone (glavnoj, funkcionalnoj i dečijoj) ali i da potpuno besplatno provere svoj zdravstveni i fitnes status. Vršiće se osnovna antropometrijska merenja, kardio sken analize koje olakašavaju prepoznavanje potecijalnih zdravstvenih tegoba rekreativaca, ali i utvrđuje dijagnostiku sportskih performansi. Takođe, meriće se krvni pritisak, utvrđivati telesni sastav, vršiti analize kičmenog stuba i stopala i shodno tome davaće se predlozi sportskih aktivnosti, ali i saveti o pravilnoj ishrani.\nBelfis 2019 će imati i edukativni karakter, jer će tokom sva tri dana biti održan veliki broj predavanja, a ono što će ovom sajmu dati posebnu vrednost je činjenica da će u subotu 5. oktobra biti održan deveti Evropski fitnes kongres koji će okupiti elitne strane predavače, ali i najpriznatije domaće profesore iz ove oblasti.


Gradski zavod za javno zdravlje - Beograd - Održana konferencija o primarnoj zdravstvenoj zaštiti\nOdržana konferencija o primarnoj zdravstvenoj zaštiti\nMeđunarodna konferencija povodom 35 godina usvajanja Deklaracije o primarnoj zdravstvenoj zaštiti u Alma Ati\nTema konferencije: Inovativna primarna zdravstvena zaštita ka univerzalnoj dostupnosti za zdravlje\nOrganizatori: Vlada Kazahstana, SZO i UNICEF\nNa međunarodnoj konferenciji u Alma Ati posvećenoj obeležavanju 35 godina od usvajanja Deklaracije o primarnoj zdravstvenoj zaštiti, učestvovali su delagati iz 68 zemalja. Rad je organizovan kroz uvodnu i završnu plenarnu sesiju i 6 tematskih sesija.\nNaslovi tematskih sesija bili su sledeći:\nMedicinska tehnologija – Informatizacija u primarnoj zdravstvenoj zaštiti\nInovacija humanih resursa\nIntegracija zdravstvenih službi\nSistem zdravstvene zaštite orijentisan ka ljudima\nKreiranje primarne zdravstvene zaštite koja omogućava korišćenje naučenog : standardizacija, monitoring i povratna sprega ka primarnoj zdravstvenoj zaštiti\nU okviru treće sesije, sa osnovnom temom: Integracija zdravstvenih službi sa fokusom na primere dobre prakse integrisanja socijalne zaštite, javnog zdrvlja, primarne zdravstvene zaštite, mentalnog zdravlja i bolničke zdravstvene zaštite, u panel diskusiji u trajanju od 1 časa, učesvovali su predstavnici: Velike Britanije, Srbije i UNICEF-a.\nIspred velike Britanije, Dr Cherryl Adams, Direktor Instituta za kućne posete Velike Britanije, predstavila je ulogu kućnih poseta u integraciji primarne zdravstvene zaštite i predškolskih službi za zdravlje dece, porodice i lokalne zajednice\nDr sc. med. Dušanka Matijević, Pomoćnik direktor Gradsdkog zavoda za javno zdravlje Beograd i Rukovodilac Centra za promociju zdravlja, ukazala je na ulogu programa patronažnih kućnih poseta u obezbeđenju kontinuiteta zdravstvene zaštite majke i deteta od trudnoće kroz rani rast i razvoj, uključujući saradnju sa drugim sektorima van sektora zdravstva\nOctavian Bivol, Regionalni Savetnik za zdravstvene sisteme i zdravstvenu politiku, UNICEF-a, Reg. kancelarije za zemlje Centralne i Jugoistočne Evrope, ukazao je na ulogu UNICEF- a u podršci integrisanim sistemima primarne zdravstvene zaštite u sveobuhvatnom dostizanju zdravlja dece.\nNakon panel sesije, ukratko su prezentovana iskustva u integrisanju službi primarne zdravstvene zaštite u zemlji domaćinu Kazahstanu, Kirgijskoj Republici, Kipru i Ukrajini.\nNa završnoj plenarnoj sesiji dat je pregled svih tematskih sesija u vidu pojedinačnog izveštaja moderatora svake sesije.\nU okviru izveštaja o radu treće sesije, istaknut je model polivalentne patronažne službe Srbije kao vrlo napredan i efikasan u obezbezbeđenju kontinuiteta zdravstvene zaštite majke i deteta kako između različitih nivoa zdravstvene zaštite tako i u saradnji sa drugim službama i sektorima u lokalnoj zajednici. Posebno je istaknuto Telefonsko savetovalište „Halo Beba“, kao inovativni i potpuno originalni pristup u promociji zdravlja majke i deteta odnosno porodice i unapređenju koordinacije rada službi zdravstvene zaštite različitog nivoa kao i primer dobre prakse u obezbeđenju kontinuiteta zdravstvene zaštite majke i deteta.\nNa konferenciji je doneta i radna verzija posebne izjave koja ima karakter zaključnih kontstatacija i utvrđivanja daljih pravaca razvoja i kretanja primarne zdravstvene zaštite.\nKonačana verzija izjave, nakon eventualnih dopuna, korekcija ili izmena, biće naknadno dostavljena svim učesnicima konferencije.\nKonstatovano je da u obezbeđenju „Zdravlja za sve“, primarna zdravstvena zaštita ima ključnu ulogu, zalažući se za dostizanje nekih osnovnih principa kao što su:\njednakost u zdravlju,\nPostojeći i eventualni budući izazovi zahtevaju inovativni pristup u oblasti primarne zdravstvene zaštite. On podrazumeva: podeljenju odgovornost, reafirmisanje jakog liderstva i novih ideja sa brzim odgovorima, kako bi najviši mogući nivo zdravlja i blagostanja postao determinanta kako socijalno - ekonomskog razvoja tako i ostvarivanja fundamentalnih ljudskih prava na zdravlje svakog pojedinca.\nUkazano je na potrebu razvoja zdravstvenih sistema baziranih na jakoj primarnoj zdravstvenoj zaštiti dostupnoj svim uzrastima stanovništva, koordinisane i integrisane službe okrenute ka ljudima, uključujući i javno zdravstvene službe usmerene ka pojedincu i zajednici. To ne može biti samo zadatak zdravstvenog sektora, već ujedinjenih napora svih sektora, kroz mehanizam zajedničkog/ podeljenog upravljanja na svim upravljačkim nivoima (počevši od nivoa Vlade, regionalne, lokalne uprave...).\nZa to je neophodan razvoj širokog partnerstva za zdravlje, kako bi se kroz primenu javno zdravstvene politike „Zdravlje u svim politikama“ što efikasnije odgovorilo na socijalne determinante zdravlja.\nPrepoznato je da je neophodno revitalizovati i transformisati primarnu zdravstvenu zaštitu kako bi uspešno odgovorila na nove izazove i ispunila očekivanja ljudi.\nTo se može postići razvojem i porastom prestiža primarne zdravstvene zaštite, jačanjem njenih osnovnih resursa i kroz odgovarajuću alokaciju finasijskih sredstava, jačanje zdravstvenih tehnologija baziranih na dokazima, kako bi osoba postala centar sistema zdravstvene zaštite.\nDo 2015. godine očekuje se ponovno reafirmisanje posvećenosti dostizanja „Zdravlja za sve...“ kroz sveobuhvatnu i dostupnu zdravstvenu zaštitu, kako bi se dostigli Milenijumski ciljevi razvoja.\nPrepoznata je i nepohodnost zalaganja za dostupnu, viskoko kvalitetnu, ka ljudima orijentisanu, efikasnu primarnu zdravstvenu zaštitu, finansijski podržanu, koja će obezbediti adekvatne odgovore na nejednakosti u zdravlju.\nUkazano je i na potrebu kontinuirane političke saglasnosti i posvećenosti kako bi se revitalizovali funadamentalni principi i vizije Deklaracije o primarnoj zdravstvenoj zaštiti i obezbedila njihova univerzalna primena na međunarodnom ragionalnom, nacionalnom i lokalnom nivou.\nDr sc. med. Dušanka Matijević\nPomoćnik direktora i\nRukovodilac Centra za promociju zdravlja


Kao i prethodna dva puta, nagradna igra “Uzmi račun i pobedi” organizuje se u cilju suzbijanja sive ekonomije kroz jačanje svesti i motivacije građana da plaćaju bezgotovinski i uzimaju fiskalne račune prilikom svake kupovine. Jedino tada, naime, mogu da budu sigurni da trgovac posluje u skladu sa zakonom i plaća poreze iz kojih se finansiraju zdravstvo, školstvo i druge javne usluge. Organizator nagradne igre je Vlada Republike Srbije, a podršku pruža NALED.\nKriterijumi nagradne igre identični su kao i u prethodnim izdanjima\nPotrebno je u kovertu spakovati 10 fiskalnih računa ili 10 slipova (ne smeju se mešati) pojedinačne vrednosti od najmanje 100 dinara. Računi ili slipovi ne smeju da budu stariji od 1. septembra 2020.\nNa poleđini pošiljke obavezno je da se čitko upiše ime i prezime, adresa prebivališta/boravišta iz ličnog dokumenta, kao i kontakt telefon. Slanje koverata je besplatno. O njihovom čuvanju do formalnog početka nagradne igre stara se Pošta Srbije.\nPrvo izvlačenje očekuje se krajem novembra.\nOdgovorne građane i ovog puta očekuju veoma vredne nagrade – 60 automobila i 12 stanova u Beogradu. Takođe, i ovog puta biće organizovano takmičenje gradova i opština u broju poslatih računa. Najaktivnije lokalne zajednice podeliće ukupan fond od 180.000 evra za projekte od javnog značaja po izboru građana.\nTagovi"Uzmi račun i pobedi" fiskalni račun nagradna igra Vlada Republike Srbije


BEOGRAD - Zvonka Trajkovića odavno nema u javnosti. Savetnik Slobodana Miloševića u vreme kada je bio na čelu Srbije, pre toga lidera bosanskih Srba Radovana Karadžića, povremeno je savetovao Mila Đukanovića a, nekoliko dana posle 5. oktobra 2000. godine pomagao je i Vojislavu Koštunici. Danas nikoga ne savetuje, već uživa u penziji i, kako kaže, živi normalnim, prosečnim životom.\n- Živim na Novom Beogradu, sa suprugom i dvoje dece. Sin i ćerka rade, a ja sam odavno penzioner. Ali, ne provodim vreme kao većina penzionera. Iako sam u penziji, nemam mnogo vremena za odlaske u pozorište i bioskop, sedenja sa društvom. Povremeno odgledam poneki film ili predstavu, a najveći deo vremena provodim u čitanju i aktivnom praćenju političkih dešavanja - kaže Trajković za Glas.\nKako želi da bude u toku svih zbivanja, Trajković uglavnom čita političke stvari, a glavna preokupacija mu je pisanje političkih analiza.\n- Godinama se bavim političkom analizom i odlaskom u penziju samo sam dobio više vremena za praćenje onoga što me je oduvek interesovalo. U analizama se uglavnom bavim nesposobnošću aktuelne vlasti da organizuju državu.\nSvoja razmišljanja prenosi na papir. Do sada je političkim analizama ispunio više desetina stranica, ali javnost nije upoznata sa sadržajem. Mediji mu, kako primećuje, nisu naklonjeni, niti su raspoloženi da objavljuju njegove tekstove jer su prevashodno kritički. Razmišlja da analize jednoga dana uobliči u knjigu.\nKonferencija "Srebrenica - van svake sumnje" održana u Centru "Sava"\nŠest godina od ulaska međunarodnih snaga na Kosovo i Metohiju\nBeograd razumeo da mora da uhapsi Mladića\nKosumi: Spreman sam za susret sa Koštunicom\nGde su, šta rade: Trajković: Mediji me bojkotuju\nDa se ne zaboravi: Morina: Ne odlazite država brine o vama\nSDB kao komunistička Udba\nOdozdo gledano: Čekajući istinu


Kijev tvrdi da se bori protiv 42.000 pobunjenika\nUkrajinska vlada saopštila je danas da se na istoku zemlje bori protiv više od 42.000 ljudi, među kojima tri četvrtine čine proruski pobunjenici a jednu četvrtinu ruski vojnici, uz pomoć 500 tenkova, što je jednako oružanim snagama jedne prosečne evropske zemlje.\nUkrajinski vojnici i dobrovoljci koji su uključeni u konflikt u istočnom delu zemlje, “bore se protiv 42.500 ljudi, uglavnom proruskih pobunjenika ali i pripadnika regularne ruske vojske”, izjavio je danas ukrajinski ministar odbrane Stepan Poltorak na sastanku Saveta Ukrajina-NATO.\nPoltorak je rekao da od 42.500 ljudi, 33.000 čine pobunjenici a 10.000 ruski aktivni vojnici.\nPrema njegovim rečima, te snage imaju 556 tenkova i drugo artiljerijsko oružje.\n“Takvo naoružanje je dovoljno za prosečnu evropsku zemlju”, rekao je ukrajinski ministar optužujući Rusiju da je “glavni organizator i sponzor konflikta”.\nPoltorak je dodao da njegov ruski kolega Sergej Šojgu odbija da komunicira s njima.\n“Svaki put kad sam pokušao da telefonom razgovara s njim, bio je ili veoma zauzet drugim stvarima ili je odbio da razgovara sa mnom”, dodao je ukrajinski ministar.\nOd početka sukoba na istoku Ukrajine u aprilu 2014. godine, poginulo je oko 6.400 ljudi.\nLegendarni avion ide u penziju: Ukrajina naložila gašenje “Antonova”


U Hrvatskoj kriza sa virusom korona odnijela 32 milijarde kuna – Biznis.ba\nNaslovnaRegijaU Hrvatskoj kriza sa virusom korona odnijela 32 milijarde kuna\nobjavljeno 03. apr 2021. u 10:53\n“Činjenica je da smo iskoristili bespovratna sredstva iz programa EU od 5,9 milijardi kuna /1,5 milijardi KM/, od čega je najveći dio došao iz programa REACT-EU za mjeru očuvanja radnih mjesta. Međutim, kada se uzme u obzir pomenuti ukupni finansijski efekat krize izazvane virusom korona, jasan je zaključak da je do sada pretežni dio troška išao na teret državnog budžeta, odnosno zaduživanja. To je uticalo na povećanje udjela javnog duga, koji je na kraju 2020. bio na nivou 89,1 odsto BDP-a”, rekao je Marić.\n“Ovakva kretanja daju nam određeni optimizam da se cjelokupna privreda kontinuirano prilagođava novonastaloj situaciji i da se neće bitno narušiti planirani privredni oporavak, a time i konsolidacija javnih finansija”, rekao je Marić.\n“U prvom redu tu mislim na potrebu osiguranja dodatnih sredstava za očuvanje radnih mjesta, te sveukupnu problematiku zdravstva. Ne smijemo izgubiti iz vida ni činjenicu da moramo pronaći i sredstva za povećanje osnovice od četiri odsto za javne i državne službenike, a što je već u primjeni od početka 2021. godine na osnovu sporazuma vlade i sindikata, kao i za moguće isplate po sudskim presudama javnih službi”, rekao je Marić.


Antelj sumnja u namere Srđana Đokovića – Nadlanu.com\nAntelj sumnja u namere Srđana Đokovića\nBEOGRAD, 28. decembra 2010. (Beta) – Predsednik Skupštine Teniskog saveza Srbije i vlasnik kluba Gemaks Đorđo Antelj izrazio je u utorak sumnju u "poštene namere" grupe ljudi okupljenih oko Srđana Đokovića, koji nameravaju da preuzmu funkcije u nacionalnom savezu.\nBEOGRAD, 28. decembra 2010. (Beta) – Predsednik Skupštine Teniskog saveza Srbije i vlasnik kluba Gemaks Đorđo Antelj izrazio je u utorak sumnju u „poštene namere“ grupe ljudi okupljenih oko Srđana Đokovića, koji nameravaju da preuzmu funkcije u nacionalnom savezu.\n„Da li oni zaista imaju poštene namere i da li su spremni da deo sopstvenog kapitala ulože u teniski pul Srbije? Oni to očigledno nisu uradili, već sanjaju kao deca da će članovi Upravnog odbora doneti novac, a oni će raditi kako njima odgovara“, ocenio je Antelj u saopštenju.\n„Istu ideju su imali rukovodioci Teniskog saveza pre nas, pa su nam ostavili 50.000 dolara minusa u kasi, a mi smo za samo nekoliko meseci imali u kasi preko 250.000 dolara, što sopstvenog uloženog novca, što novca od sponzora“, dodao je Antelj, koji je u Teniski savez ušao po dolasku Slobodana Živojinovića na mesto predsednika.\nŽivojinović se kandidovao i za novi mandat na toj funkciji, ali će na izborima, koji bi trebalo da budu održani krajem januara, imati i protivkandidata čije ime još nije poznato.\nOtac najboljeg srpskog tenisera Novaka Đokovića, Srđan, pokrenuo je kampanju tvrdeći da je vreme za rekonstrukciju Saveza, a tu ideju podržali su i svi članovi reprezentacije koja je prošlog meseca osvojila Dejvis kup.\nNadlanu.com pre 25 minuta 0